A kada padne noć … - Užička nedelja najozbiljniji medij Zapadne Srbije\npočetak NAJNOVIJE A kada padne noć …\nod Mila Filipović 3. јуна 2020.\nNapisao/la Mila Filipović 3. јуна 2020. 1.140 pregleda\n– Juce je i u Čikagu na snazi bio policijski čas, ali i u Aurori, Downers Grove, Elmhurst, i Ciceru, u kome je tokom demonstracija ubijeno dvoje ljudi, a uhapšeno 60 izgrednika – Policijski čas u Njujorku od sinoć je, konačno, počeo u 8h uveče, i biće na snazi sve do kraja ove sedmice. To je odgovor kompletno nekompetentnog gradonačelnicka DeBlazia na brutalnu njujoršku noć u kojoj je grad razoren, a, kao što znamo, još uvek nije ni u Fazi 1 za otvaranje posle pandemijske izolacije –\n“Amerikanci uvek probaju da urade pravu stvar,\nali tek pošto probaju sve drugo.” – Vinston Čerčil\nAmerika – Dan sedamdeset treći\nIza nas je još jedna nemirna noć, uz proteste u velikim američkim gradovima, nepoštovanje odluka o policijskom času, ponegde još uvek uz rušenje, pljačku, otimanje i uništavanje imovine. Demonstriralo se juče u 39 američkih gradova, pucano je u policajce u Las Vegasu i St. Luisu, a uveče su, mirne demonstracije posvećene tragično preminulom Džordžu Flojdu, zamenili neredi koje su predvodili profesionalni anarhisti i kriminalci, koristeći posebne sisteme za komunikaciju i prenoseći nerede iz države u državu.\nSaznajemo da je država Minesota, pokrenula istragu o nepoštovanju ljudskih prava i generacijski dubokom, sistematskom rasizmu, u policijskim službama u toj državi. Neophodnost reforme u policiji niko ne poriče, ali je teško da će je izvojevati rušilačkim pohodima.\nU Njujorku je policijski čas sinoć počeo u 8h, ali šta to vredi kada nesposobni gradonačelnik DeBlazio nije želeo da ga na demonstrante primeni. Prepucavao se sa njim njegov levičarski kolega, guverner Cuomo (kažu oni koji ih dobro poznaju da nisu u sjajnim odnosima), tvrdeći da grad nije odgovorio teškom zadatku, da bi mogao da smeni gradonačelnika i uvede Nacionalnu Gardu na ulice grada Njujorka, ali da još nije vreme za to. Valjda je imalo još šta da se razlupa, otme, spali i još poneko povredi.\nU Wasington DC se stanje takođe nije smirivalo, uprkos policijskom času i zabrani kretanja, pa je Pentagon odlučio da u prestonicu pošalje aktivnu vojsku.\nU većini američkih gradova policijske snage su bile epicentar kontroverznog odgovora na nerede i krizu, mediji su konstantno dolivali ulje na vatru, pa su se Amerikanci u čudu pitali šta je zaista u centru protesta, i zbog čega se uspomena na Džordža Flojda bespriozornim ponašanjem izgrednika omalovažava i skrnavi, a razlozi za podele i netrpeljivosti samo usložnjavaju.\nGlavna tema predsedničkom kandidatu, Džou Bajdenu, koji je govorio pristalicama u Filadelfiji, juče je bila Biblija, koju je ispred spaljene crkve u Washington DC držao predsednik Tramp. Bajden je zaboravio da pomene nerede, izgrednike i one koji su ovaj istorijski hram oštetili, ali je zamerio predsedniku držanje Biblije, jer bi ga, kaže, radije video da je ponekad otvori i pročita, a ne samo pridržava u zgodnoj prilici za fotografisanje.\nBrinuli smo na početku i tokom pandemije (ne stvarno, šta je sa pandemijom?) da li ćemo imati posao na koji ćemo posle izolacije moći da se vratimo, da li ćemo imati poslovne prostorije u kojima ćemo svoje poslove obavljati, a evo, čudnom igrom subine ili istorijskih promena, vidimo da su uništene i robne kuće, prodavnice, mnogi poslovni prostori, banke, restorani, kancelarije, razorene ulice, gradovi, predgrađa. Protesti su kao gumicom za čas izbrisali i, kako su nam mesecima govorili, neophodno fizičko distanciranje.\nGradonačelnica Čikaga, u kome se i juče demonstriralo, uglavnom na severnoj strani grada, donela je odluku o ulasku u 3. Fazu otvaranja, koja počinje danas, radom restorana koji imaju bašte, prodavnica, frizerskih, salona za nokte i masažu, uz poštovanje uredbi o distanci i smanjenju kapaciteta, kao i posebnim uslovima higijene. Juče je, obraćajući se građanima u svojevrsnom govoru o “stanju grada”, rekla da posebno apeluje na mlade i od njih traži da oni budu lideri i primer starijima, i obećavajući da će posle nereda svakako očistiti čikaške ulice i izloge, ali i pročistiti sistem. Ja se nadam da se mladi neće ugledati na njenu neefikasnost i nekompetentnost i neadekvatnu reakciju u kritičnim trenucima za grad koju je pokazao guverner države Ilinois.\nJuce je i u Čikagu na snazi bio policijski čas, ali i u Aurori, Downers Grove, Elmhurst, i Ciceru, u kome je tokom demonstracija ubijeno dvoje ljudi, a uhapšeno 60 izgrednika.\nPolicijski čas u Njujorku od sinoć je, konačno, počeo u 8h uveče, i biće na snazi sve do kraja ove sedmice. To je odgovor kompletno nekompetentnog gradonačelnicka DeBlazia na brutalnu njujoršku noć u kojoj je grad razoren, a, kao što znamo, još uvek nije ni u Fazi 1 za otvaranje posle pandemijske izolacije. Za nas koji stvari posmatramo sa strane, nije čudno samo to što organi vlasti ne primenjuju odluke koje su sami doneli, već što se čini da sami primenu tih odluka opstruiraju, kaljajući ugled “progresivnih, liberalnih, demokratskih gradova.” Kao da policajci postaju žrtvena jagnjad političkih lidera, koji evidentno nisu sposobni za akciju kojom bi neredi bili zaustavljeni, a dijalog nastavljen, kako bismo, ako još nije kasno, svi zajedno spoznali da je za Ameriku jedina prava nacionalnost – ljudskost.\nMržnja prema predsedniku Trampu, njegovim odlukama i potezima tokom pandemije, i naročito tokom razarajućih nereda, iz dana u dan raste, dolazi iz različitih izvora, ali očigledno sa jasnim ciljem da u godini izbora bude što više oslabljen, a onda i potučen u novembru. Zameraju mu odsustvo političke elokventnosti, i uopšte ne vole što stvari, često bez neophodnog političkog filtera, naziva pravim imenima. Istina je, predsednikov način obraćanja i njegova terminologija često nisu konstruktivne u datim okolnostima, a svi znamo da je politika veština vladanja u datim uslovima, ali njegovi protivnici zaboravljaju da i oni takođe moraju meriti i premeravati svoje reči, a ponekad predložiti i sprovesti i konkretnu akciju.\nDogađaji koji su ozbiljno uzdrmali Ameriku ostaviće duboke posledice na svakog građanina; skoro 3 puna meseca zastrašivani smo stanjem pandemije, kontroverznim informacijama, strašnim kolapsom ekonomije, koja će se zbog trenutne krize još duže oporavljati, gubitkom posla, finansijskom nesigurnošću. Više niko ne pominje novi stimulativni ekonomski paket, kao da nikoga nije briga kako će biti rešen problem nezaposlenosti, ko će se i na koji način boriti sa državnim deficitom i kako ćemo iz krize izaći. Ovako podeljeni svakako ne.\nNekada su za Ameriku govorili da je to zemlja koja je prešla iz varvarizma u dekadenciju, a da se nije dotakla civilizacije. Plašim se da sada Amerika ide u obrnutom smeru, od dekadencije ka varvarizmu. I danas, ali i sutra, kada će nam biti kako nam bude.\n“A ja kazem, a, a gde je Amerika”


Washingtonski sporazum Srbije i Kosova ne zamjenjuje razgovore u Briselu | Spor Srbije i Kosova Vijesti | Al Jazeera\nSporazuma o ekonomskoj normalizaciji između Srbije i Kosova potpisanog u Bijeloj kući 4. septembra (EPA)\nAmerički zvaničnici koji su boravili u posjeti Kosovu izjavili su da je primjena Sporazuma o normalizaciji ekonomskih odnosa Srbije i Kosova prioritet Washingtona, ali ističući da on nije zamjena za političke razgovore u Briselu.\nZamjenik pomoćnika ministra SAD-a za energetiku Matthew Zais i izvršni direktor Regionalne kancelarije DFC-a John Jovanovic boravili su na Kosovu dva dana, u posjeti koja je imala za cilj sprovođenje Sporazuma o ekonomskoj normalizaciji između Srbije i Kosova, potpisanog u Bijeloj kući 4. septembra.\n“Ovdje smo iz dva razloga, jedan je da se započne studija izvodljivosti za jezero, a drugi je da se radi sa Kosovom i susjedima u regiji na tome kako stvoriti bolje veze na energetskom tržištu, bilo da je riječ o električnoj energiji ili prirodnom gasu. Imamo strategiju za prirodni gas za Balkan. I ne postoji drugi način da Kosovo, osim njegovih mogućnosti, bude povezano sa susjedima i ovo će pomoći kosovskoj privredi”, rekao je Zais za Glas Amerike na albanskom jeziku, prenio je Tanjug.\nDodao je da je drugi razlog njihove posjete povezan sa prikupljanjem informacija i tehničkim procjenama za jezero Gazivode. Jovanovic je za VOA na albanskom jeziku istakao da je optimista u pogledu okvira Sporazuma o ekonomskoj normalizaciji odnosa Srbije i Kosova.\n“Nadamo se da će ovo povećati mogućnosti za obje strane kako bi zajedno radile na ekonomskoj normalizaciji, kako na visokom tako i na nižem nivou, i da ćemo imati priliku da ojačamo privatni sektor kako bi međunarodni privatni kapital mogao da dođe ovdje, otvori više radnih mjesta i ima dugoročni utjecaj na obje ekonomije”, rekao je Jovanovic.\nOsnovni cilj američke administracije je da ubrza privatni capital, rekao je on, koji bi potakao zapošljavanje i ekonomske mogućnosti u regiji njegovim ekonomskim povezivanjem.\nOn ističe da sporazumi o ekonomskoj normalizaciji nude velike mogućnosti, ali da nisu zamjena za političke razgovore u Briselu.\n“Naš osnovni cilj, jer je to u strateškom interesu SAD-a, je da te zemlje vidimo kao članice Evropske unije, da ojačamo blagodati demokratije, slobodnog tržišta i da osiguramo taj kvalitet. Život ovdje nastavlja da se poboljšava na osnovu tih zajedničkih zapadnih vrijednosti”, kazao je Jovanovic.\n“Što se tiče kineskih i ruskih investicija, uvjereni smo u mogućnosti i prednosti američkih investicija i mislim da činjenice govore same za sebe”, poručio je Zais.\n“Ovo nije cilj SAD-a, naše investicije su usmjerene na raznolikost zaliha i bez obzira da li potiču iz SAD, ovo je slobodno tržište i nadamo se da ćemo osigurati zalihe za cijelu regiju”, naglasio je Zais.\nOd tada Srbija pokušava blokirati prijem Kosova u međunarodne organizacije. Neriješeni odnosi dvije strane prenose se i na susjednu Bosnu i Hercegovinu i Crnu Goru, što čini nestabilnim najveći dio Zapadnog Balkana.\nHoti poručio Lajčaku: Nema zadiranja u unitarni karakter Kosova\nNa Kosovo su stigli stručnjaci iz SAD-a, povodom tačke Vašingtonskog sporazuma koja se odnosi na akumulaciju jezera Gazivode.\nMogherini u pismu iz 2015: ZSO bez izvršnih ovlaštenja\nLider vladajuće DSK naveo je i da je pismo predočio specijalnom predstavniku EU-a za dijalog Srbije i Kosova Miroslavu Lajčaku.\nLajčak: Kosovo treba formirati zajednicu srpskih opština\nKosovo je potpisalo Sporazum, Skupština ga je ratificirala. ZSO je dio pregovora, kaže specijalni predstavnik Evropske unije za dijalog Srbije i Kosova.


Nastavljaju se pregovori Vlade i predstavnika EU\nRazgovori predstavnika Vlade Srbije i posrednika EU Roberta Kupera o aktuelnoj situaciji na severu Kosova i Metohije biće nastavljeni, rekao je ministar za Kosovo i Metohiju Goran Bogdanović nakon skoro tročasovnih pregovora u Raški.\n’Očekuje da ishod razgovora predstavnika Vlade Srbije i posrednika EU Roberta Kupera o aktuelnoj situaciji na severu Kosova i Metohije budu rešenja, koje će obezbediti da se situacija na severu Kosova vrati na stanje od pre 25. jula’, rekao je Bogdanović Tanjugu. Sastanku u Raški su pored Kupera, predstavnika Vlade Srbije Bogdanovića i Borislava Stefanovića prisustvovali i savetnik predsednika Republike Jovan Ratković i savetnik ministra za KiM Vlada Jovičić, kao i specijalni predstavnik EU na Kosovu Fernando Đentili. Tema tih razgovori bila je iznalaženje rešenja za trenutnu krizu na severu Kosova. Sastanku u Raški predhodio je razgovor Bogdanovića i Stefanovića sa predstavnicima srpskih opština na severu Kosova u Zvečanu.\n24.02.2021 Osumnjičenima za učešće u tuči u Lapljem Selu određen mesečni pritvor (1383)\n25.02.2021 Gračanica: Protest učenika zbog odluke o pritvaranju mladića (540)\n24.02.2021 Uhapšeno 12 osoba zbog malverzacija sa poljoprivrednim subvencijama (342)


Stiže pomoć žrtvama zemljotresa u Kini\nKineski funkcioneri ubrzano šalju pomoć u zapadni deo zemlje, pogođen snažnim zemljotresom u kojem je u oblasti Tibetanske visoravni stradalo najmanje 400 a povređeno 10 hiljada ljudi.\nZemljotres jačine 6,9 stepeni Rihterove skale porušio je zgrade, uništio puteve i presekao dovod struje i telefonskih veza u pokrajini Ćinghai, koja se graniči sa Tibetom. Posle zemljotresa došlo je do niza jakih naknadnih potresa, od kojih je najveći bio magnitude 6,3 stepena.\nEpicentar glavnog zemljotresa bio je u tibetanskom okrugu Jušu, u južnom delu pokrajine Ćinghai. Spasilačke ekipe rade na iskopavanju zatrpanih u ruševinama, a na stotine vojnika poslate su u tu oblast da pomognu u akcijama spasavanja.\nDržavna novinska agencija Šinhua navodi da su predsednik Hu Đintao i premijer Ven Đijabao izdali naređenje lokalnim vlastima da preduzmu sve moguće mere za spasavanje ugroženih. S obzirom da su mnogi građani primorani da borave napolju, na niskim temperaturama, vlada pokrajine Ćinghai saopštila je da hitno šalje u region 5.000 šatora i 100.000 kaputa i ćebadi. Međutim, lokalni komandant policije u Ćinghaiju izjavio je za kinesku državnu televiziju da vlastima nedostaje adekvatna oprema da odgovore na katastrofu.


Obustave saobraćaja tokom vikenda zbog Banjalučkog polumaratona - Istinito.com - Ne budi ovca!\nPočetna > BIH > Društvo > Obustave saobraćaja tokom vikenda zbog Banjalučkog polumaratona\nObustave saobraćaja tokom vikenda zbog Banjalučkog polumaratona\n11. Maja 2019. 11. Maja 2019. Istinito325Leave a Comment on Obustave saobraćaja tokom vikenda zbog Banjalučkog polumaratona\nNa više lokacija u Banjaluci danas i sutra će biti obustavljen saobraćaj zbog održavanja Banjalučkog polumaratona, najavljeno je iz Auto-moto saveza Republike Srpske.\nObustava saobraćaja od danas od 16.00 časova do sutra u 13.00 časova biće na snazi u Ulici Teodora Kolokotronisa, na dijelu od Bulevara cara Dušana do Ulice Đure Daničića.\nPotpuna obustava saobraćaja za sutra je planirana u periodu od 7.00 do 13.00 časova u Ulici Cara Dušana, na dijelu od Ulice kralja Petra Prvog Karađorđevića do Ulice Đure Daničića.\nVozila sutra neće moći da saobraćaju u periodu od 7.00 do 11.30 časova u Ulici Kralja Petra Prvog Karađorđevića, na dijelu od Aleje Svetog Save do Ulice Mladena Stojanovića i u Ulici Mladena Stojanovića.\nSaobraćaj će sutra biti obustavljen u periodu od 7.00 do 11.15 časova u Ulici Trive Amelice, na dijelu od Ulice Mladena Stojanovića do Bulevara Srpske vojske, a od 7.00 do 9.15 časova na Bulevaru Desanke Maksimović u desnoj kolovoznoj traci, gledano iz pravca Bulevara vojvode Stepe Stepanovića, te u dijelovima ulica na Bulevaru vojvode Stepe Stepanovića.\nU periodu od 7.00 do 10.15 časova saobraćaj će biti obustavljen u ulicama Ive Andrića, Cara Lazara, Patre i Kralja Petra Prvog Karađorđevića, te na ulicama na zapadnom tranzitu.\nObustava saobraćaja od 7.00 do 10.00 časova sutra će biti na snazi u Ulici Trive Amelice, na dijelu od Ulice krajiških brigada /zapadni tranzit/ do Ulice kralja Petra Drugog, zatim od Ulice Trive Amelice do Ulice Milana Radmana i od Ulice kralja Petra Drugog do Ulice srpskih pilota.\nObustava saobraćaja od 7.00 do 10.30 časova biće na snazi U Ulici Srpskih pilota, na dijelu od Ulice Milana Radmana do Ulice Jovana Dučića i Ulica Jovana Dučića, na dijelu od Ulice srpskih pilota do Ulice Marije Bursać i u Ulici Marije Bursać.\nOd 7.00 do 10.45 časova saobraćaj će biti obustavljen u Vidovdanskoj, na dijelu od Ulice Milana Tepića do Ulice Prvog krajiškog korpusa, te od Ulice Prvog krajiškog korpusa, na dijelu od Ulice Vuka Karadžića do Ulice olimpijskih pobjednika, a od 7.30 do 11.00 u Ulici Olimpijskih pobjednika, Aleji Svetog Save, na Bulevaru vojvode Živojina Mišića, na dijelu od Bulevara Srpske vojske do Bulevara vojvode Radomira Putnika, Bulevar vojvode Radomira Putnika i Trga srpskih vladara.\nTagged banja luka istinito obustava saobraćaja polumaraton\nRundek, Senidah i najtraženiji reperi regiona stižu na Sea Dance\nMićo Mićić od Geodetske uprave za četiri godine naplatio 460.000 KM


CVIJANOVIĆEVA O ISTUPANJU DNS IZ KOALICIJE “Njihova odluka ne može da poremeti izborni proces” - Srpskainfo\nPotpredsjednik SNSD Željka Cvijanović izjavila je da izlazak DNS iz vladajuće koalicije ne može da poremeti izborni proces, niti dalji razvoj i izgradnju Republike Srpske.\nOna je dodala da je riječ o odluci DNS na koju imaju pravo, ali da apsolutno ne stoje stari koje se adresiraju prema SNSD.\nNa pitanje šta će biti sa kadrovima DNS na brojnim pozicijama, Cvijanovićeva je odgovorila da je jedan scenario da se oni zamijene drugim kadrovima u okviru koalicije, a drugi da promijene mišljenje.\nPredsjedništvo DNS odlučilo je na jučerašnjoj sjednici da ova stranka izlazi iz vladajuće koalicije u Republici Srpskoj i na nivou BiH.\nPolitika DNSKoalicijaŽeljka Cvijanović\nDRAMA U FINIŠU Partizan se kockao i na kraju ipak slavio


Vesti online / Vesti / Srbija / Vučić na brani Gazivode: Ovde se vidi suština naših problema\nPredsednik Srbije Aleksandar Vučić izjavio je na Gazivodama da se tu najbolje vidi težina problema sa kojima se suočavamo, različiti stavovi, kao i teške političke borbe koje smo imali.\nPredsednik Aleksandar Vučić u poseti Srbina na Kosovu\n- Preko ovog jezera vidi se dubina i suština svih naših sporova i neslaganja - rekao je Vučić i istakao da je suština njegove posete da se vidi šta je dosad urađeno, ali i šta može da se uradi, te da se pripreme investicioni planovi za svaku opštinu u kojoj su Srbi većina.\nVučić je novinarima rekao da se nada da će se naći neko rešenje za Kosovo i Metohiju, neki dogovor, da za narednih 100 godina i Albanci na KiM budu zadovoljni iskorišćavanjem vode Gazivoda.\n- Mislim da se na Gazivodama na najbolji način vidi težina problema sa kojim se suočavamo, kao i različiti stavovi, teške političke borbe koje smo imali i za koje se nadam da ćemo uspeti da ih prevaziđemo, mi i Albanci, i dogovorimo se oko iskorišćavanja vode za narednih 100 godina. Najveći deo Metohije, Priština leti i drugi gradovi dobijaju vodu odavde. Za nas je, takođe, od presudnog značaja čitavo jezero - rekao je Vučić i dodao:\n- Bez Gazivoda nema opstanka, ni ostanka ljudi u Ibarskom Kolašinu i Zubinom Potoku.\nDosad je, kaže, u taj sistem uloženo 127 miliona.\n- Imamo plan da obnovimo ’Simpov‘ pogon za preradu voća i povrća, te da zaokružimo uzgoj i preradu ribe, posebno smuđa - rekao je predsednik Vučić.\nOn je podsetio na spor između EPS-a i KOS-a, koji se vodi i pred evropskom asocijacijom za elektromreže.\nUkazao je da je viđena i najnovija oprema od izuzetnog kvaliteta.\nVučić je kazao da je došao u Zubin Potok, kao i da će obići sva mesta na severu Kosova, podsećajući da je prošli put boravio na centralnom Kosovu, kao i da će obići i mesto Banje koje je na teritoriji opštine Srbica.\n- Došao pre svega da govorim šta nam je ideja, a ideja nam je da čuvamo dugo vremena mir, stabilnost i pokušavamo da pravimo bolje odnose za buduća vremena - istakao je on.\n-Došao sam da u svakom mestu govorim o velikim investicionim planovima i programima. Moraćemo da obnovimo ’Simpov‘ pogon u Zubinom Potoku, napravimo malo postrojenje za preradu voća i povrća, jer ovde ima dosta šumskog i bobičastog voća. U Gazivodama imamo najbolji smuđ, neki kažu najbolji u Evropi, pa bismo mogli da napravimo pogon za preradu ribe, čime bi život porodica u ovom mestu bio neuporedivo bolji - rekao je Vučić, dodajući da je došao sa konkretnim projektima.\nIstakao je da želi da nastavi na uspešan način da radi, jer će uz snažniju ekonomiju, bogatiji ljudi na ovim prostorima uvek više razmišljati o budućnosti, a manje o sukobima, trvenjima.\nNajavio je da će o posebnom investicionom planu i programu govoriti na poslovnom forumu u Leposaviću.\nPredsednik Vučić je oko 3.15 stigao na hidroelektranu Gazivode, gde ga je dočekalo rukovodstvo, kao i radnici hidroelektrane, veliki broj građana, ali i brojne novinarske ekipe.\nPrethodno je, u obližnjem Centru za ekologiju i razvoj sporta, na opasku novinara: - Ipak ste uspeli da dođete - uzvratio rečima: "Nije valjda da ste sumnjali".


Euroleague Archives - Страница 4 од 14 - Balkan Sport\nPonato kad će Zvezda igrati Evropu!\nKorona virus je nemilosrdan! Puno utakmica širom Evrope je odloženo zbog korona virusa. Malo je klubova koji nemaju bar jedan propušten meč. Takvu sudbinu deli i šampion ABBA lige Beogradska…\nFoto: screesnhot/youtube.com/KK Crvena zvezda mts\nVilijams se prisetio šampionske avanture u Zvezdi: „Uživao sam sa Cirbesom i Bobanom“\nBivši košarkaš Crvene zvezde Markus Vilijams nosio je dres beogradskog kluba u sezoni 2014/15. Vilijams je u razgovoru sa Entonijem Gudsom za podkast Evrolige, podelio svoje iskustvo igranja u Crvenoj…\nKošarkaš Uniksa Džon Braun nadmašio dosadašnjeg rekordera, legendarnog Argentinca Manua Đinobilija po broju ukradenih lopti. Manu Đinobili rekord je postavio pre 20 godina kada je uspeo u dresu Kindera u…\nMilutonov nastavalja! MVP 25. kola Evrolige (VIDEO)\nEvroliga saopštila je najkorisnijeg igrača 25. kola. Srpski košarkaš i centar CSKA iz Moskve Nikola Milutinov MVP 25. kola Evrolige. CSKA kao domaćin savladao Albu rezultatom 91:72, Milutinov ponovo dobija…\nHoland se vraća u Uniks\nDžon Holand vraća se u redove Uniksa iz Kazanja. Portorikanac je za Uniks igrao od 2020-2021. Sada će Holand ponovo braniti boje ruskog kluba koji mu je poželeo toplu dobrodošlicu…\nReal i Olimpijakos veoma uspešni u 25. kolu Evrolige\n25. kolo Evrolige obeležili su večerašnji susreti košarkaša Olimpijakosa i Baskonije, kao i ekipe Reala koja se sastala sa Zenitom. Olimpijakos je trijumfovao u gostima i savladao Baskoniju rezultatom 72:62…\nEfes odličan kod kuće\nU 25. kolu Evrolige sastali su se košarkaši Anadolu Efesa sa ekipom Asvela u Istanbulu. Efes je trijumfovao na svom terenu rezultatom 78-72. Rezultati po četvrtinama su bili: 15:16; 17:20;…\nCSKA ubedljiv protiv Albe: Milutinov dominirao na terenu\nU 25. kolu Evrolige, košarkaši CSKA pobedili su ekipu Albe rezultatom 91:72. Na meču se istakao Nikola Milutinov svojom neverovatnom igrom protiv gostujuće Albe. Srpski košarkaš bio je najbolji na…\nU okviru 25. kola Evrolige, sastale su se ekipe Olimpije iz Milana i Fenerbahčea. Meč je završen pobedom Fenera koji je domaćina porazio sa 71:60. Rezultati po četvrtinama su bili:…\nFoto: facebook.com/KK Crvena zvezda\nIzjava Radonjića nakon Zvezdinog peha\nNakon poraza ekipe Crvene zvezde od Monaka, trener Dejan Radonjić dao je izjavu za medije. U okviru 25. kola Evrolige, košarkaši Zvezde izgubili su na svom terenu i upisali peti…


Eksploatacijom šljunka pribavio nezakonitu korist firmi u iznosu od dva miliona - Akta.ba\nEksploatacijom šljunka pribavio nezakonitu korist firmi u iznosu od dva miliona\n12.06.2019. 15:42 / Izvor: Fena\nPolicija Republike Srpske (RS) dostavila je dobojskom Okružnom javnom tužilaštvu dopunu izvještaja o počinjenim krivičnim djelima protiv osobe inicijala S.N. iz Doboja, zbog postojanja sumnje da je izvršilo krivična djela zloupotreba ovlašćenja u privredi i protivzakonito zauzimanje i eksploatacija prirodnih bogatstava i dobara od općeg značaja, čime je firmi pribavio proivpravnu korist od oko dva miliona KM.\nNezvanično, radi se o Slobodanu Ninkoviću, sinu Milana Ninkovića, protiv koga je MUPRS-a podnio izvještaj dobojskom Okružnom javnom tužilaštvu zbog sumnje da je također počinio krivična djela zloupotreba ovlašćenja u privredi, protivzakonito zauzimanje i eksploatacija prirodnih bogatstava i dobara od opšteg značaja i falsifikovanje ili uništavanje službene isprave čime je pričinjena šteta veća od dva miliona KM.\nIz entitetske policije je saopćeno da postoji sumnja da je S.N. izvršio krivično djelo zloupotreba ovlašćenja u privredi, jer je privrednom društvu iz Doboja pribavio protivpravnu imovinsku korist, u vremenu od 1. januara 2014. do 18. jula 2017. godine, na osnovu faktički povjerenih mu poslova bez zaključenog ugovora, te bez odobrenja Јavne ustanove "Vode RS-a" Bijeljina i bez saglasnosti resornog Ministarstva poljoprivrede, šumarstva i vodoprivrede.\nU saopćenju se ističe da se S.N. sumnjiči i da je počinio i krivično djelo protivzakonito zauzimanje i eksploatacija prirodnih bogatstava i dobara od općeg značaja, u namjeri da pribavi protivpravnu imovinsku korist, i to u vremenu od 18. jula 2017. do 31. decembra prošle godine.\nPotrebno zaštititi domaću proizvodnju od uvoza\nRasadnik iz Šamca očekuje dozvolu za izvoz na rusko tržište\nJedistven rasadnik: Mediteransko drveće i bilje proizvodit će se u Trebinju\nVišemilionska sredstva u trebinjski sisteme za navodnjavanje\nUskoro osnivanje klastera poljoprivrednih proizvođača "Una-Sana"\nMinistarstvo poljoprivrede RS-a isplatilo 3 miliona KM podsticaja\nSokolac: Za plastenike u dva projekta obezbijeđeno 63.000 KM


Sa velikom pažnjom pristupiti osetljivim grupama\n11 Oct 2018, 14:09 SATTV Maja Kostić\nDužnost i obaveza i države i Ministarstva za rad, zapošljavanje, socijalna i boračka pitanja je da sa velikom pažnjom i odgovornošću pristupa rešavanju problema posebno osetljivih grupa koje se zbog svog stanja osećaju usamljeno, izopšteno i ranjivo, izjavio je danas ministar Zoran Đorđević.On je to rekao na predstavjanju projekata „Niste sami“ čij je cilj prevazilaženje predrasuda prema mladima sa problemima mentalnog zdravlja i invaliditetom.\n„Sve te ljude moramo prepoznati i učiniti sve da pokažemo da su oni sastavni deo našeg društva kojima se daje šansa i mogućnost da se shodno svojim mogućnostima uključe u normalne uslove rada zajednice kojoj pripadaju”, rekao je Đođević u Skupštini Srbije povodom početka projekta “Niste sami” na konferenciji na kojoj su između ostalih govorili i predsednica parlamenta Maja Gojković i ministarka Slavica Đukić Dejanović.\nĐorđević je ocenio da je važno da se kod građana, roditelja i dece podigne svest da prihvatanjem osoba sa posebnim potrebama postaju prepoznati kao odgovorni članovi zajednice.\n„Uz sve to iskazivanjem ljubavi i pažnje doprinose razvoju empatije neophodne za napredak civilizovanog društva koje zeli da bude deo evropske porodice“, dodao je ministar i podsetio da je oktobar mesec koji je u svetu posvećen mentalnom zdravlju.\nAustrija otvorila vrata za strance Proširena lista deficitarnih zanimanja\n26 Apr 2019, 14:51\nUdruženje građana Privileg objavilo je u saradnji sa zvaničnim institucijama Austrije ovogodišnju proširenu listu deficitarnih…\nPORED IT, I ZANATI ZANIMANJA BUDUĆNOSTI : KUVARI, VOZAČI, FRIZERI\n2 Apr 2019, 14:02\nU narednih 20 doo 30 godina tržište rada će biti izmenjeno. Broj ljudi će se povećati na 8,5 milijardi, a poslovi budućnosti…\nSocijalne karte do juna 2019\n23 Oct 2018, 13:23\nTokom drugog dana Ekonomskog samita Srbije, ministar za rad zapošljavanje, boračka i socijalna pitanja najavio je da će…


Asad: Čuvajte se Turci i Amerikanci - Sputnjik Srbija\nAsad: Čuvajte se Turci i Amerikanci\n15:59 21.04.2017 (osveženo 16:47 21.04.2017) Preuzmite kraći link\nSirijski predsednika Bašar el Asad izjavio je u intervju za Sputnjik da ne vidi razliku između akcija terorista i invazije Turske i SAD.\n© Foto : Press-service of Syria's President\nOd početka rata u Siriji poginulo je desetine, a ne stotine hiljada ljudi\n„Kada govorite o turskoj invaziji, kada opet govorite o američkim snagama, i to je invazija, i kada govorimo o prisustvu terorista u Siriji, to je sve jedno te isto. Među njima nema razlike“, izjavio je sirijski predsednik.\nAsad je naglasio da nakon što sirijska vojska razbije teroriste, američki i turski vojnici treba da „se kupe iz Sirije, ili će biti isterani“.\nPredsednik je siguran da će Vašington uraditi sve što je moguće za obaranje sirijskih vlasti, kako bi se uspostavio marionetski režim u zemlji.\n„Oni će uraditi sve da cilj opravdaju sredstvima: tu nema ni vrednosti, ni morala. Može se desiti bilo šta“, izjavio je Asad.\nPrema rečima sirijskog predsednika, DAEŠ, Nusra front, Turska, SAD, Britanija, Francuska i Saudijska Arabija u Siriji deluju kao jedno.\n„Imaju jednu vojsku posrednika koju predstavljaju različite grupe“, istakao je Bašar el Asad.\nBašar Asad, Sirija, SAD, Turska


Beta 7. aprila 2022. 14:40\nNemačka vlada je zbog secesionističke politike u Republici Srpskoj suspendovala četiri razvojna infrastrukturna projekta za koje je bilo izdvojeno 105 miliona evra, izjavila je nemačka ministarka za razvoj Svenja Šulce.\nŠulce je juče na plenarnoj sednici donjeg doma nemačkog parlamenta, Bundestaga, rekla da postoji saglasnost Berlina i Evropske komisije da treba povući konzekvence iz nacionalističkog i separatističkog kursa i da je zato njeno ministarstvo obustavilo pripremu tih projekata u RS „sve dok ne odustane od svih secesionističkih težnji“.\nŠulce je, međutim, naglasila da državi Bosni i Hercegovini treba i dalje pomagati, kako bi ona postala otpornija na spoljne uticaje, objavljeno je na sajtu nemačkog Ministarstva za ekonomsku saradnju i razvoj.\nPrecizirala je da je Nemačka od 1999. godine za BiH izdvojila 833 miliona evra razvojne pomoći i naglasila da će ta razvojna saradnja biti i nastavljena, preneo je portal Euraktiv Srbija.\n„Ta zemlja je uprkos svežim ranama iz prošlosti, zajedno sa međunarodnom zajednicom postavila prve temelje funkcionalne države i značajno unapredila uslove života svojih stanovnika“, rekla je Šulce u raspravi povodom 30. godišnjice početka rata u BiH, koju je obojio i rat u Ukrajini.\n„Rat ruskog predsednika Putina protiv Ukrajine je prva agresija na neku zemlju u Evropi od Drugog svetskog rata. Ali to nije prvi rat na evropskom tlu od 1945. Još 1991 imali smo krvave ratove u bivšoj Jugoslaviji, prvo u Sloveniji, pa u Hrvatskoj“, rekla je Šulce, dodajući da je zatim rat izbio i u BiH.\nPrema njenim rečima, sada, posle 30 godina, opet postoji opasan razvoj događaja u Bosni i Hercegovini. „Seperatističke težnje Republike Srpske gledam sa velikom zabrinutošću“, rekla je Šulce.\n„One ne ugrožavaju samo stabilnost BiH. Upravo u ovoj ratnoj situaciji u Ukrajini preti lančana reakcija na Zapadnom Balkanu, pa i šire“, ocenila je nemačka ministarka.\n„Rusija je u proteklih 30 godina iz najrazličitijih razloga podržavala separatističke tendencije u partnerskim zemljama kao što su BiH, Moldavija i Gruzija. Toga treba da budemo svesni i moramo se dosledno odupreti svim tendencijama političke i ekonomske destabilizacije u Evropi“, rekla je Šulce.\nOna je ponovila da Nemačka vlada podržava približavanje celog Zapadnog Balkana i istočnog partnerstva Evropskoj uniji, dodajući da to duguje ne samo žrtvama ratova, nego i ljudima koji su željni bezbednosti i boljeg života.\nDržavna sekretarka za Evropu Ana Lirman ponovila je u Bundestagu da se nemačka vlada zalaže za sankcije protiv srpskog člana tročlanog predsedništva BiH Milorada Dodika.\n„Takvo destruktivno ponašanje ne sme proći bez posledica“, rekla je Lirman, a prenosi portal Euraktiv Nemačka.\n„Smatramo da su potrebne i sankcije protiv onih koji huškaju na secesionistički rat – pre svih protiv Milorada Dodika“, dodala je Lirman.\nDo sada su, međutim, takve sankcije naišle na malu podršku članica EU, i podržavaju ih, pored Nemačke, samo Belgija, Holandija, Luksemburg i Češka.\nIpak, nisu samo predstavnici Srba u Bosni ti koji su krivi za sve probleme, pošto mnogi smatraju da i politički predstavnici bosanskih Hrvata i Bošnjaka podstiču nacionalizam.\n„Sve tri strane vode nacionalisti, a evropske institucije im još i podilaze, tako što pregovaraju sa političkom mafijom, umesto da postave jasne uslove“, rekao je za EURACTIV poslanik Bundestaga Josip Juratović.\nVjekoslav Bevanda: Informacija o blokadi sredstava za izbore…\nTras: Treba što više raditi na zaštiti mira u BiH i sprečiti…\nSud doneo odluku: Istopolni partneri u Hrvatskoj mogu da…\nLiz Tras: Britanija će se suprotstaviti uticaju Rusije u…


Projekat Balkanska mreža za ljudska prava (BHRN – Balkan Human Rights Network) – Asocijacija za demokratske inicijative (ADI)\nBalkanska mreža za ljudska prava (BHRN) je inicirana i uspostavljena od strane 17 nevladinih organizacija 1998. godine u Kopenhagenu sa ciljem da promovira dijalog i suradnju u oblasti zaštite ljudskih prava na Balkanu između nevladinog sektora, vlasti, medija, profesionalnih grupa i javnosti.\nOrganizacije, osnivači mreže bile su organizacije iz Albanije, Bosne i Hercegovine, Hrvatske, Srbije, Makedonije, Crne Gore, Kosova i Bugarske čija je misija bila da ujedinjujući svoje snage i napore rade na promociji vladavine prava u regiji te usklađivanju nacionalne legislative sa međunarodnim standardima u oblasti zaštite ljudskih prava.\nU periodu do 2008. godine mreža je izrasla u najjaču i najbrojniju mrežu (44 članice) koja je djelovala u oblasti edukacije, promocije i zaštite ljudskih prava, kako po broju implementiranih zajedničkih projekata tako i po broju publikacija, analiza i javnih prezentacija.\nSekretarijat BHRH uspostavljen je u Sarajevu u januaru 2001. godine sa mandatom da uspostavi regionalnu suradnju među članicama, obezbijedi protok informacija i ideja među članicama i ostalim NVO u regiji, pomaže pri izradi i sprovođenju zajedničkih projekata članica, te radi na razvoju njihovih kapaciteta.\nU periodu 2003 – 2008. godine Asocijacija za demokratske inicijative Sarajevo (ADI Sarajevo) je preuzela vođenje Sekretarijata BHRN. U okviru programa BHRN ADI Sarajevo je radio na implementaciji, monitoringu i facilitaciji više od 35 regionalnih projekata. Glavni zadatak ADI Sarajevo je bio da kroz izgradnju kapaciteta individualnih članica doprinese uspostavi održivih projekata i snažnog civilnog društva u regiji.\nNajvažniji zadatak BHRN Sekretarijata je bio da radi na izradi strateških dokumenata i pripremi godišnjih akcionih planova BHRN-a, te njihovoj prezentaciji donatorima. Ovaj zahtjevan posao rađen je uz pomoć Upravnog odbora BHRN-a koji je odlučivao o prioritetima za BHRN projekte, a Sekretarijat je radio na izradi projektnih prijedloga, te po dobitku sredstava na regrantiranju BHRN članica, facilitaciji sprovedbe projektnih aktivnosti, evaluaciji i izvještavanju o sprovedenim aktivnostima i utrošenim sredstvima prema donatorima. Drugi dio aktivnosti Sekretarijata je bio usmjeren ka promociji vrijednosti i rezultata BHRN-a donatorskoj zajednici, međunarodnim institucijama, mrežama i NVO-ima u regionu i šire.\nU procesu pripreme projektnih prijedloga članica BHRN, prema drugim donatorima osim NAB SEE programa, Sekretarijat je radio na izgradnji kapaciteta članica dajući im treninge u oblasti projektnog menadžmenta, strateškog planiranja, monitoring i evaluacije i javnog zagovaranja.\nU periodu od šest godina, Sekretarijat BHRN kojim je upravljao, ADI Sarajevo je izrastao u centar izvrsnosti kako u Bosni i Hercegovini tako i u regiji. Ukupan broj implementiranih projekata u okviru BHRN programa u periodu od 8 godina je 75 od čega je BHRN radio na facilitaciji 45 projekata. Najvažniji od njih su:\nPokrovitelj ovog projekta je bilo Dansko Ministarstvo inostranih poslova, u okviru programa FRESTA koji je 2006. godine promijenio ime u NAB –SEE program.\nUkupan iznos donatorskih sredstava koji je regionalni program NAB-SEE dodijelio projektima BHRN u periodu od osam godina iznosi 2.306.000 EURA.\n“Regional Human Rights Report” 2006, 2007, 2008 – Regionalni izvještaj o ljudskim pravima 2006, 2007, 2008\nCilj ovog projekta je da razvije i osnaži mehanizme za monitoring stanja ljudskih prava u regionu. Također, ova publikacija sadrži detaljnu analizu i prikaz stanja ljudskih prava, vodeće trendove u kršenju istih, listu prepreka koje proističu iz domaće legislative, a vezane su za kršenja osnovnih ljudskih prava u regionu. U izradi izvještaja svake godine učestvuje 10 članica BHRN koje rade svoje nacionalne izvještaje o stanju ljudskih prava koji se potom ugrađuju u regionalni izvještaj. Najvažniji dio izvještaja su preporuke koje se tiču usklađivanja domaće legislative sa međunarodnim standardima u oblasti zaštite ljudskih prava te njihove dosljedne sprovedbe. Izvještaj, osim što služi kao periodični pregled stanja ljudskih prava u region, je i svojevrstan vodič institucijama vlasti u oblasti izmjene i dopune postojećih pravnih akata te odličan izvor informacija kako za akademsku zajednicu tako i za NVO sektor. BHRN Sekretarijat je radio kao koordinator ovog projekta.\nBHRN Yearbook “2003, 2004, 2005, 2006, 2007, 2008 – BHRN godišnjak 2003, 2004, 2005, 2006, 2007, 2008\nOvaj svojevrstan godišnjak predstavlja krajnji rezultat rada grupe članica BHRN koje posjeduju ekspertizu u oblasti monitoringa, edukacije i zaštite ljudskih prava. Svaki godišnjak rađen je na temu koja je izabrana kao prioritet u okviru mreže za određenu godinu a tiče se narušavanja/nepoštivanja jednog ljudskog prava. Članci koji su sadržani u godišnjaku predstavljaju rezultate analize jednog ili grupe autora koji analizirajući domaću legislativu daju preporuke za prevazilaženje istih vlastima, predstavnicima međunarodne zajednice i civilnog društva u regionu. BHRN Sekretarijat je radio kao koordinator ovog projekta.\n“Web portal of the BHRN” – web portal BHRN 2001- 2008\nWeb portal BHRN je informativna aktivnost u okviru koje je Sekretarijat BHRN izradio i održavao stranicu BHRN-a koja je bila okosnica za razmjenu informacija i znanja kako među BHRN članicama tako i sa ostalim partnerskim organizacijama i NVO iz regiona. Mjesečni bilten BHRN je bio druga informativna aktivnost Sekretarijata i štampan je u 67 brojeva. Sadržaj biltena je reflektirao najvažnije informacije iz regiona a koje su se ticale zaštite ljudskih prava, aktivnosti članica i partnerskih organizacija te promocije BHRN projekata i događaja.\n“Human Rights and Business” – Ljudska prava i biznis\nProjekat je rađen uz pomoć Danskog centra za ljudska prava. U okviru ovog projekta izrađena je metodologija -“Quick check” za procjenu rada poslovnog sektora u pogledu poštovanja ljudskih prava na osnovu koje je BHRN Sekretarijat razvio modul za njegovu primjenu u Bosni i Hercegovini. Drugi dio projekta se odnosio na razvoj modula za obrazovanje NVO i poslovnog sektora u četiri osnovna područja djelovanja poduzeća u kontekstu društveno odgovornog poslovanja: ponašanje na tržištu, odnos prema zaposlenima, odnos prema okolišu, te odnos s lokalnom zajednicom i društvom u cjelini.\nREALIZIRANI BHRN CROSS-CUTTING PROJEKTI PERIOD 2003-2006\n“Legal issue group” – “Grupa za pravna pitanja” utemeljena je kao zajednički projekat Balkanske mreže za ljudska prava i Mreže za pomoć izbjeglicama u jugoistočnoj Evropi. Cilj ovog projekta je da se na području Balkana radi na ujednačavanju postojeće legislative u oblasti koja reguliše položaj i prava izbjeglih i raseljenih lica sa međunarodnim standardima te njenoj adekvatnoj primjeni. Publikacija “LIG” predstavlja doprinos svih članica Radne grupe a bavi se pitanjima državljanstva, imovine, nasljeđa, azila i manjina na području zemalja bivše Jugoslavije.\n“Media coverage of the Macedonian Conflict” – Medijsko praćenje konflikta u Makedoniji\nOvaj projekat pokrenut je na inicijativu Mreže za pomoć izbjeglicama u jugoistočnoj Evropi/ SEERAN. Ispred BHRN je implementiran od strane ADI Gostivar. Rezultat projekta je publikacija na temu “Konflikt u Makedoniji” koja je izdata na albanskom, makedonskom i engleskom jeziku.\n“Minority Rights in Radio Shows”- Prava manjina u radio emisijama\nVodeći partner u ovom projektu je “Mreža radija za izbjeglice”/Radio Refugee Network. Projekat se sastojao od niza radio emisija koje su emitovane u Makedoniji, na temu prava Roma. U okviru projekta pored edukacije novinara o pravima manjina snimljeno je 99 priča koje su emitovane na lokalnim radio stanicama. 40 najboljih priča prevedene su na albanski, srpski, hrvatski, makedonski i turski jezik te ponuđene u radio razmjenu radio kućama u regionu.\n“Youth Voluntarism” – Projekat Albert Einstein – BHRN / SEEYN / TELESEE\nProjekat je realiziran u partnerstvu sa Mrežom mladih u jugoistočnoj Evropi/SEEYN i Mrežom privatnih brodkastera u jugoistočnoj Evropi. Cilj projekta je unaprijediti volonterizam kod mladih. Na osnovu detaljne analize koja je sprovedena u ovoj oblasti pripremljen je akcioni plan za zagovaračku kampanju. U procesu realizacije projekta uspostavljeno je 10 regionalnih centara za koordinaciju koji su uspostavili kontakte sa nadležnim institucijama te izradili listu preporuka kako unaprijediti i olakšati rad volontera u jugoistočnoj Evropi.\n“Database of FRESTA NGOs” – Baza podataka nevladinih organizacija u okviru programa FRESTA\nKako bi se povećala efikasnost rada partnerskih organizacija u okviru FRESTA programa BHRN Sekretarijat je zajedno sa SEERAN-om izradio detaljnu bazu podataka partnerskih organizacija koja uključuje njihovo znanje, iskustvo i rad na prethodnim projektima.\n“All rights for all “– Sva prava za sve”\nDvogodišnji projekat koji se sastojao od edukacije novinara o ljudskim pravima i najčešćim oblicima kršenjima ljudskih prava u regionu te načinu na koji mediji treba da objektivno prikazuju ovakve pojave. Projekat se odvijao na području Srbije, Hrvatske i Bosne i Hercegovine. Pored ovih aktivnosti snimljeno je i 20 radio emisija koje su išle u radio razmjenu, a za čiju je realizaciju bio zadužen partner u projektu Mreža privatnih brodkastera u jugoistočnoj Evropi/SEENBP.\n“State of Sexual Minorities” – Prava seksualnih manjina\nProjekat “Prava seksualnih manjina” je realizovan u suradnji sa Mrežom privatnih brodkastera u jugoistočnoj Evropi/SEENBP. Cilj projekta je bio izraditi analizu kršenja prava seksualnih manjina u Hrvatskoj i Bosni i Hercegovini te na osnovu nje pripremiti 20 radio emisija na teme koje su se pokazale od krucijalne važnosti za poštovanje osnovnih prava seksualnih manjina.


Zabavite se kontrolom Vaših električnih uređaja gde god se nalazite.\nSvi oni koji žele da im kontrola električnih uređaja u domu ne bude samo potreba već i zabava - Kucanaklik Zabava paket je idealno rešenje. Nije vam potreban poseban skupi server niti komplikovani daljinski upravljač – dovoljan je samo TellStickNet - radio primopredajnik koji se povezuje sa ruterom preko Eternet porta i Kucanaklik bežične utičnice (APA3-1500R) za kontrolu električnih uređaja snage do 1500W. Ovim paketom može se kontrolisati 3 zasebna električna uređaja bilo lokalno ili sa bilo koje lokacije u svetu. U svakom trenutku sasvim jednostavno možete proširiti Vaš Home Automation sistem dodavanjem novih Kucanaklik komponenti.


Crna Gora postala član evropske porodice otvorenih podataka – Mladi Nikšića\nOtvoreni podaci sa crnogorskog nacionalnog portala (www.data.gov.me) od nedavno su dostupni na evropskom portalu otvorenih podataka (https://www.europeandataportal.eu/en), saopšteno je iz Ministarstva javne uprave.\n“Dvogodišnja saradnja Ministarstva sa EU u dijelu objavljivanja otvorenih podataka institucija iz Crne Gore, rezultirala je objavljivanjem setova podataka sa crnogorskog nacionalnog portala na evropskom portalu otvorenih podataka. Na taj način, podaci koje objavljuju institucije iz Crne Gore postale su transparentne široj evropskoj i svjetskoj javnosti, a Crna Gora se našla među zemljama EU koje su visoko rangirane u oblasti otvorenosti podataka”, kažu iz Ministarstva.\nPortal otvorenih podataka www.data.gov.me, realizuje se u saradnji sa svim insitucijama koje shodno Zakonu o slobodnom pristupu informacijama imaju obavezu objavljivanja podataka za ponovnu upotrebu.\n“Portal sadrži podatke u mašinski čitljivom i otvorenom formatu, u skladu sa otvorenim standardima na način koji omogućava njihovu lakšu pretragu. To znači da dokumenti sa podacima moraju biti standardizovani i u formatu struktruiranom na način da ga sofverske aplikacije mogu lako prepoznati i očitati, a sve u cilju omogućavanja lakšeg pristupa informacijama koje su predmet ponovne upotrebe.\nTrenutno je na portalu 106 data setova podataka, koji su iz nadležnosti nekoliko ministarstava i organa uprave, a kontinuirano se, u saradnji sa institucijama, radi na odabiru važnih setova podataka. U narednom periodu predstoji nam faza objavljivanja novih informacija, kao i njihovog adekvatnog preuzimanja i korišćenja”, navodi se u saopštenju.\nIz Ministarstva su podsjetili da je osnovni cilj ovog projekta unapređenje transparentnosti javne uprave, kako bi se podaci ili informacije, koji se često objavljuju u formatima neprilagođenim za ponovno korišćenje (poput PDF, skeniranog PDF-a, word-a i sl.) objavili u otvorenom i ujednačenom formatu, čime bi se ostvarila i njihova veća iskorišćenost.\n“Ponovna upotreba podataka podrazumijeva mogućnost preuzimanja, distribucije, prilagođavanja, povezivanja sa drugim podacima, integrisanja u poslovne procese, proizvode i usluge i dr. Njihovim objavljivanjem u otvorenom formatu podaci postaju dostupni širem krugu korisnika. Zbog toga je objavljivanje podataka u formatu koji omogućava ponovnu upotrebu od izuzetnog značaja za transparentnost rada javne uprave”, zaključuje se u saopštenju.\notvoreni podaci, open data, data, Vlada CG, otvoreni, mašinski čitljiv kod, slobodan pristup informacijama, otvorene vlade, OGP


Potpisan sporazum o obnovi Spomenika zahvalnosti Francuskoj - La France en Serbie\nNaslovna strana > Aktuelnosti u oblasti saradnje > Obeležavanje istorijskih datuma > Spomenik Zahvalnosti Francuskoj > Potpisan sporazum o obnovi Spomenika zahvalnosti Francuskoj\nPotpisan sporazum o obnovi Spomenika zahvalnosti Francuskoj [fr]\nDana 25. aprila 2017. godine, gospođa Kristin Moro, ambasador Francuske u Srbiji i Aleksandar Vulin ministar za rad, zapošljavanje, boračka i socijalna pitanja, potpisali su sporazum između francuske i srpske vlade o obnovi Spomenika zahvalnosti Francuskoj.\nSpomenik se nalazi na Kalemegdanu, u Beogradu, i podignut je 1930. u znak sećanja na savezništvo između Francuske i Srbije za vreme Prvog svetskog rata 1914-1918, posebno na Solunskom frontu\nOštećen zubom vremena, spomeniku je potrebna temeljna restauracija koja bi mu vratila staru slavu i još jednom potvrdila snagu francusko-srpskog prijateljstva.\nAmbasadorka je podsetila da je obnova spomenika u načelu odobrena tokom posete francuskog premijera, Manuela Valsa, Beogradu novembra 2014. Ona je takođe iskoristila priliku da naglasi da je francuski finansijski doprinos obnovi spomenika (€ 200.000 od 370.000 €) obezbeđen putem dobrovoljnih priloga, što je omogućilo učešće državnih organa, ali i boračkih udruženja, alumni asocijacija, preduzeća i pojedinaca koji čine današnje prijateljske veze između dve zemlje.\nMinistar Vulin je u svom obraćanju podsetio na slavnu istoriju Srbije i borbi za slobodu koju je zajedno izvojevala sa Francuskom u oba svetska rata, protiv istog neprijatelja. U tom smislu, spomenik predstavlja znak prijateljstva između Francuske i Srbije, simbol zajedničkih vrednosti, i pre svega, slobode. Njegovo renoviranje simbolizuje još uvek jake i žive veze između dva naroda, naglasio je.


Centri izvrsnosti, kamen temeljac - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Centri izvrsnosti, kamen temeljac\nCentri izvrsnosti, kamen temeljac\npetak, 22 januar 2016 16:50\nU ponedeljak, 25. januara 2015. godine, sa početkom u 11.00 sati, predsednik Republike Srbije gospodin Tomislav Nikolić položiće kamen temeljac za Centre izvrsnosti Univerziteta u Кragujevcu u prisustvu rektora Univerziteta u Кragujevcu prof. dr Nebojše Arsenijevića, gradonačelnika Кragujevca Radomira Nikolića kao i predstavnika stručne i naučne javnosti Srbije.\nIzgradnjom Centara izvrsnosti Univerziteta u Кragujevcu, i u okviru njega izgrađenim i opremljenim Centrom za istraživanje na matičnim ćelijama i Banke za matične ćelije, Republika Srbija po prvi put stvora uslove čuvanja, korišćenja i istraživanja matičnih ćelija svojih građana - na svojoj teritoriji sa svojim kadrovima u ustanovi čiji je osnivač. To predstavlja strateški iskorak u očuvanju nacionalnog interesa, ne samo u razvoju nauke već i u očuvanju genoma sopstvene nacije.\nIstog dana, sa početkom u 12 sati, predsednik Republike gospodin Tomislav Nikolić obići će kompleks Кneževog arsenala. Predsednik Republike prihvatio je u februaru 2015. godine poziv Univerziteta u Кragujevcu i Grada Кragujevca da bude pokrovitelj Projekta revitalizacije Кneževog arsenala. Uknjižbom objekata i zemljišta Кneževog arsenala na Grad Кragujevac završena je prva faza projekta revitalizacije. Do kraja 2017. godine u kompleksu Кneževog arsenala svoj prostor, posle 14 godina, naći će studenti Odseka za primenjene umetnosti i Odseka za muzičku umetnost Filološko-umetničkog fakulteta Univerziteta u Кragujevcu. Кragujevac će tako biti među retkim gradovima Evrope koji industrijsku zonu iz XIX veka pretvara u zonu umetnosti.\nCentri izvrsnosti Univerzitet u Кragujevcu, kao nosilac naučnoistraživačkog rada, gradi Centre izvrsnosti i u okviru njih Centar za istraživanje na matičnim ćelijama i Bankom za matične ćelije. Njihova izgradnja i opremanje će biti osnov multidisciplinarnih naučnih istraživanja: učešće naučnih istraživača iz oblasti medicine, biomedicine, biologije, hemije, tehničkih i inženjerskih nauka, biomedicinskog inženjeringa.\nObjekat ukupne površine do 11.500 m² gradi se iz sredstava kredita Evropske investicione banke u neposrednoj blizini zgrade Rektorata Univerziteta u Кragujevcu. Ukupna vrednost investicije za izgradnju i opremanje Centara izvrsnosti iznosi 14 miliona evra. Grad Кragujevac i Univerzitet u Кragujevcu učestvuju u sufinansiranju izgradnje Objekta u ukupnom iznosu od 65.5 miliona dinara, i to: Grad Кragujevac u iznosu od 40 miliona dinara, Univerzitet u iznosu od 25.5 miliona dinara. Ovi Centri omogući će multidisciplinarni naučnoistraživački rad, povezivanje različitih naučnih disciplina, međusobno povezivanje istraživača iz različitih oblasti, naučnih i drugih ustanova čijem će razvoju Centri obezbeđivati logističku pomoć i podršku.\nCentri izvrsnosti imaće i ulogu naučno-tehnološkog parka, kao baze razvoja centralne regije Srbije i šireg regionalnog područja. Кnežev Arsenal Industrijska celina „Vojno-tehničkog zavoda“ je najstarija očuvana celina urbanog industrijskog pejzaža, jedinstvena po svom pionirskom karakteru poduhvata u Srbiji i u ovom delu Evrope (u istorijskom, sociološkom, graditeljskom i estetskom pogledu). Кompleks namenskih i administrativnih zgrada (oko 50 objekata) formiran je u drugoj polovini XIX i prvim decenijama XX veka. U oktobru 1853. godine izliveno je prvih šest topova u kragujevačkoj Topolivnici što se vezuje za početak srpske industrije. U istorijskom kontekstu, ovaj kompleks predstavlja pokretanje industrije u Srbiji, razvitak građanskog društva, liberalne privrede, novih društvenih odnosa i diferenciranje specijalizovanih zanimanja koja će definisati urbani milje Кragujevca.\nPrihvatajući poziv Univerziteta u Кragujevcu i Grada Кragujevca da bude pokrovitelj Projekta revitalizacije “Кneževog arsenala” u okviru kompleksa “Vojno - tehničkog zavoda” i “Miloševog venca”, starog gradskog jezgra Кragujevca sa značajnim objektima iz političke, industrijske i kulturne istorije moderne Srbije, predsednik Republike je osnivao Savet za realizaciju Projekta. Nakon završene prve faze revitalizacije, koju su činili: prikupljanje, izrada sve neophodne dokumentacije i uknjižba objekata i zemljišta Кneževog Arsenala na Grad Кragujevac, Gradska uprava preuzela je obavezu da obezbedi sve uslove za izradu idejnog projekta rekonstrukcije objekta Кneževog Arsenala.\nPlanirano je da se do kraja 2017. godine Filološko-umetnički fakultet useli u objekat Mašinske radionice.


Od ponedeljka "Antićevi dani" u Novom Sadu\nB92\t10.03.2018 21:12\nManifestacija "Antićevi dani" počinje u ponedeljak, 12. marta i trajaće do petka, 16. marta, a u okviru te manifestacije održaće se niz kulturnih sadržaja posvećenih pesniku, reditelju i publicisti Miroslavu Miki Antiću.\nRealizacija te manifestacije je poverena Kulturnom centru Novog Sada, a organizatori 11. "Antićevih dana" navode da se nastavlja programska ideja izmeštanja sadržaja te manifestacije van centra grada.\n"Antićeve dane" svečano će otvoriti gradonačelnik Novog Sada Miloš Vučević u Gradskoj kući u ponedeljak, a za isti dan je planirano premijerno emitovanje filma "Prvi dan" o Miroslavu Antiću, u produkciji Kulturnog centra Novog Sada.\nSvečano uručenje nagrade "Miroslav Antić", održaće se poslednjeg dana manifestacije, u petak, 16. marta, a ovogodišnji lauerat je Nenad Šaponja, koji tu nagradu dobija za zbirku pesama "Izgledam, dakle nisam".\nTokom petodnevnog programa održaće se niz događaja u Kulturnom centru Novog Sada, Gradskoj biblioteci, Dunavskom parku, Gradskoj kući, Muzeju Vojvodine, dvorcu "Eđšeg" i novosadskim osnovnim školama "Miroslav Antić" u Futogu i "Petefi Šandor", kao i u privatnoj osnovnoj školi "Miroslav Mika Antić".\nLepša slika javnog prevoza: Vozači u uniformamaNa Ušću otvorena 'kancelarija za odbranu Kalemegdana'Priprema: Preusmeravaju se trole u BeograduAutobus 43 neočekivano vraćen na okretnicu na Trgu republikePogledajte šminkanje Brankove ulice - 11 lepotica čeka u reduCvetne skulpture na Adi CiganlijiU Beogradu ima 400 divljih deponijaAutomobili kroz Karađorđevu neće ići do kraja godineSeča 155 stabala na Ušću i KalemegdanuSeča 155 stabala - dozvola se krije od javnostiOdeljenje iz Beograda ponos Srbije: Jedno veliko bravo za 13 mladih rmpalija i 19 divnih devojčicaBeograd se odužuje velikanima: Novi nazivi ulicaVelike saobraćajne izmene u toku proleća i letaStrava i užas: Policija na ostrvu na Dunavu otkrila 30 vezanih pitbulova i staforda i kavez za borbeBesplatne radionice za decu i mlade na Zvezdari, prijave u tokuDim i dalje guši Čukaričku padinuNiče nova fontana kakvu Beograd nemaNaselje sunca otrgnuto od močvareMuke zbog novca za 'busplus'Štrajk u beogradskom katastru, građani od jutra u redovima


Microsoft Store ne otvara\nAko imate problema pri otvaranju aplikacije Microsoft Store, probajte ove stvari:\nProverite da li ima problema sa povezivanjem i uverite se da ste prijavljeni sa Microsoft nalogom\nUverite se Windows ima najnovije ispravke\nIzaberite stavku> Postavke > Windows Ažuriraj > Proveri da li postoje ispravke.\nProvera postavki vremena i lokacije\nIzaberite stavku> Postavke > vreme & jezik. Izaberite datum & vreme da biste proverili postavke vremena i izaberite stavku jezičke & regiona da biste proverili lokaciju. Ove postavke moraju da prikažu vašu trenutnu lokaciju i vremensku zonu.\nUspostavite početne Microsoft Store keša\nPritisnite taster sa Windows logotipom+ R da biste otvorili dijalog Pokretanje, unesitewsreset.exe, a zatim izaberite U redu.\nOtvara se prazan prozor komandne linije, a posle oko deset sekundi prozor će se zatvoriti i Microsoft Store će se automatski otvoriti.\nI dalje ne možete da otvorite Microsoft Store? Pošaljite nam povratne informacije. Izaberite Start, unesite Čvorišteza povratne informacije , a zatim uradite nešto od sledećeg na matičnoj stranici da biste pružili povratne informacije:\nIzaberite stavku Prijavi problem, a zatim sledite uputstva.\nOtkucajte problem ili predlog u polju Pretraga povratnih informacija na vrhu, kliknite na ikonu pretrage, kliknite na dugme Dodaj nove povratne informacije i pratite uputstva. Možete i da pregledate ili ocenite postojeće povratne informacije slične vašima.\nImate problema sa aplikacijom koju ste dobili od Microsoft Store?\nProveri da li postoje Windows ispravke\nAko imate problema sa pokretanjem Microsoft Store, evo nekoliko stvari koje možete da pokušate:\nProverite da li ima problema sa povezivanjem i uverite se da ste prijavljeni sa Microsoft nalogom.\nUverite se Windows ima najnoviju ispravku: Izaberite Start , Postavke > Ažuriraj & Security > Windows Ažuriraj > Da li postoje ispravke.\nNapomena: Ako je Windows 10 verzija vašeg sistema starija od 15063, trebalo bi da ažurirate Windows ili da odete na lokaciju www.microsoft.com/store. Da biste proverili Windows verzije operativnog sistema, ovde pogledajte verziju operativnog sistema.\nProverite postavke vremena i lokacije: Izaberite dugme Start , a zatim izaberite stavku Postavke > vremenske & jezik. Izaberite datum & vreme da biste verifikuli postavke vremena i izaberite stavku Region da biste proverili lokaciju. Ove postavke moraju da prikažu vašu trenutnu lokaciju i vremensku zonu.\nUspostavite početne Microsoft Store: Pritisnite taster sa Windows logotipom + R da biste otvorili dijalog Pokretanje, otkucajte tekstwsreset.exe, a zatim kliknite na dugme U redu.\nNapomi:Otvara se prazan prozor komandne linije i prozor će se zatvoriti posle oko deset sekundi, a Microsoft Store će se automatski otvoriti.\nI dalje ne možete da otvorite Microsoft Store? Pošaljite nam povratne informacije. Izaberite Start, a zatim izaberite Čvorište za povratne informacije , a zatim uradite nešto od sledećeg na matičnoj stranici da biste naveli povratne informacije:\nOtkucajte problem ili predlog u polju Pretraga povratnih informacija na vrhu, kliknite na ikonu pretrage, kliknite na dugme Dodaj nove povratne informacije, a zatim pratite uputstva. Možete i da pregledate ili ocenite postojeće povratne informacije slične vašima.


SAD neće voditi proces između Beograda i Prištine: Skat poručio da je to posao za Evropsku uniju | Telegraf - Najnovije vesti\n23. jun 2019 | 14:06 » 15:04\nSkat je poručio da je ovo dobro vreme za pregovore, kako bi se došlo do kopromisa i normalizacije odnosa dve strane\nAmerička vlada neće voditi proces između Beograda i Prištine, to je posao za Evropsku uniju (EU), "ali ćemo biti tamo da pomognemo koliko možemo", izjavio je u intervjuu "FoNetu" ambasador SAD u Srbiji Kajl Skat.\nOn je podsetio da je Kosovo za SAD nezavisna zemlja.\nKajl Skat je poručio da je ovo dobro vreme za pregovore, kako bi se došlo do kopromisa i normalizacije odnosa dve strane.\n- Ali, kakva će biti normalizacija i kakav će biti sporazum, mi još ne znamo - napomenuo je Skat, ističući da SAD podržavaju EU u ovom procesu.\nPrema njegovim rečima, "bilo koje trajno rešenje trebalo bi da dođe od strane pregovarača, odnosno iz Beograda i Prištine".\n- Ne može međunarodna zajednica reći jedno ili drugo i da svi to primene, nego mora biti od vas i Kosova. Mora biti nešto što je trajno, što se može sprosvesti, a ne neka nesprovodiva ideja - objasnio je ambasador SAD.\nRešenje mora dati stabilnost regionu, a ne da region učini nestabilnim, predočio je Skat i rekao da SAD nemaju "crvenu liniju", niti kažu da će "prihvatiti bilo šta što dolazi od Beograda i Prištine".\n- Ali, kažemo da smo otvoreni za rešenje i otvoreni smo da vidimo kakav je dogovor između Beograda i Prištine, a znamo i da neće biti dogovora, ako nema pregovora - rekao je američki ambasador.\nPrema njegovoj oceni, "za sada nije zamrznut konflikt, nego pregovori", pa bi trebalo naći način da "idemo natrag u pregovore, što je uvek bio naš stav".\n- Mislimo da takse nisu pomogle u ovoj situaciji i da treba naći način da idemo za sto, da govorimo o problemima - rekao je Skat i ponovio da američka vlada neće voditi taj proces, da je to za EU, ali da će pomoći koliko može.\nUpitan o eventualnom razgraničenju, on je odgovorio da "ne zna" koliko je to rešenje realno.\n- Znamo i da sam predsednik Vučić kaže da to više nije realno i nije prihvatljivo u Srbiji, a rukovodstvo Kosova kaže i da njima to nije prihvatljivo - podsetio je američki ambasador.\n- Mi nikada nismo izrazili tu vrstu rešenja, jer mi, kao što smo rekli, mislimo da to treba da budu pregovori između Kosova i Srbije - precizirao je Skat i podsetio da je Kosovo za SAD nezavisna zemlja.\nDodaje da dve nezavisne zemlje mogu da odluče o granici između njih.\n- Ako to bude deo rešenja, mi ne kažemo da smo protiv, niti da smo za, nego da ćemo gledati kakvo je to rešenje, ali to koliko sada vidim nije realno - obrazložio je američki ambasador.\nKajl Skat - Foto: Marko Jovanović\nEKONOMSKI RAZVOJ JUŽNE SRBIJE JE PRIORITET\nNa pitanje o stanju u opštinama Bujanovac, Preševo i Medveđa, Skat je podsetio da je to uvek bio siromašan region, ali da se vidi da je njegov ekonomski razvoj prioritet za Srbiju.\nNa tome bi trebalo više raditi, dodao je američki ambasador i primetio da je "ekonomski problem južne Srbije još uvek realnost za sve narode, i za Srbe i za Albance koji tu žive".\n- Oni odlaze u Beograd, u inostranstvo, jer ne vide budućnost za sebe i svoju decu. Mi imamo čitav niz programa, preko USAID, koji je usmeren na razvoj - istakao je Skat, ali je to samo kap u okeanu onoga što bi Srbija sama trebalo da uradi.\nNjemu je bilo "veoma drago što je pre nekoliko dana bio u Bujanovcu, što je Koridor 10 završen i što može lakše da se putuje kroz celu Srbiju".\n- To je važan korak, a još važniji bi bio da Preševo ima tekuću vodu 24 sata na dan. To je osnova života, što znači da je potrebno još mnogo investicija, koje bi trebalo i privlačiti u ovaj region - naglasio je američki ambasador.\nSmatra da će se to vremenom dogoditi, ali i da svi moraju više da rade.\nNa pitanje o političkoj situaciji u ove tri opštine, Skat je podsetio da ambasadori, "po propisu, ne bi trebalo da komentarišu političku situaciju".\n- Ali, ono što ću reći jeste da su u demokratskoj zajednici politički proces i demokratija put za rešavanje problema građana - naglasio je američki ambasador.\nNavodi da ima raznih partija, "ponekad ih je i previše" i da postoje političke borbe, koje mogu biti interesantne za gledanje na televiziji.\nKako je poručio, obični ljudi, međutim, hoće da njihovi lideri rešavaju probleme, a to su nezaposlenost, socijalni problemi, kako da obezbede mesto za decu u školi i na fakultetu...\nTo su problemi o kojima bi lideri u Americi i u Nemačkoj i u Srbiji najviše trebalo da brinu, smatra Skat.\nO PROTESTIMA U SRBIJI\nUpitan o protestima u Srbiji, ponovio je da diplomate ne bi trebalo da komentarišu unutrašnju politiku jedne zemlje, ali je istakao da su pravo na protest i izražavanje ideja osnovna demokratska prava.\n- Ja bih hteo da i u mojoj zemlji i u Srbiji svi više poštuju mišljenje drugog i da svi imaju pravo da izraze svoje mišljenje, da pred javnost iznesu svoje ideje i da glasači na kraju odgovore na to - istakao je američki ambasador.\nZa vreme od kada je u Srbiji, Skat vidi da pada rejting zemlje što se tiče slobode medija i vladavine prava, kao i da je taj pad u nekim slučajevim dosta brz.\n- Kada je reč o izveštajima "Reportera bez granica", Srbija je pala za 30 mesta od kada sam ja ovde i sada je na 90. mestu. To nije zdravo za Srbiju, niti za demokratiju u Srbiji - ukazao je Skat.\nSmatra da je "previše medija koji imaju politički stav, umesto da informišu građane, oni služe da napadaju nekog drugog".\n- U Srbiji, kao i u mojoj zemlji, ima više mesta za pošteni dijalog - ocenio je američki ambasador, što znači, "ne samo pravi dijalog, nego i da poštujete drugoga".\n- Da on ima pravo na svoje mišljenje, a da to, iako se vi ne slažete sa njim, ne znači da je on izdajnik, da je lopov, niti da je korumpiran, nego samo ima drugačije mišljenje - naglasio je ambasador SAD.\nDebate bi trebalo voditi na bazi podataka i činjenica i to je problem sa medijima u Srbiji, rekao je Skat, "ima premalo činjenica, a previše mišljenja".\nGovoreći o američkoj pomoći Srbiji, Skat je istakao da su SAD u protekle dve decenije dale "više od milijarde dolara ekonomske pomoći Srbiji, ali je interesantno da srpski narod to ne priznaje".\n- Na pitanje u anketama ko daje više pomoći Srbiji, jedva da ćete videti Ameriku, iako mi, kao zemlja, dajemo više nego bilo ko - uočio je ambasadori SAD nabrojao mnogobrojne američke progreme pomoći Srbiji.\n- Mi radimo šta mi možemo, ali mislim da ima još mnogo toga da se radi i da je najefikasnije kada donatori rade zajedno sa Vladom Srbije, kada obe strane ulažu u taj proces - obrazložio je Skat.\nGrađanima Srbije, kao i svima u ovom regionu, poručio je da je "prošlost prošla" i da je budućnost pred njima.\n- Da više pažnje obratite na to kako da izgradite bolju budućnost, nego da još pričate o prošlosti - precizirao je američki ambasador, koji smatra da "ljudi u ovom regionu mnogo gledaju unazad, umesto da gledaju unapred".\n- Tamo su najveći izazovi, jer su izazovi iz prošlosti prošli, a treba ići napred - zaključio je Skat.\nTagovi: ambasador sad u Srbiji, Beograd, Dijalog, Dijalog Beograda i Prištine, Kajl Skat, Priština, SAD\nMilorad Vujicic 24.06.2019 10:32\n1964 JOS SU U AMERICI BILI ODVOJENI RESTORANI,JAVNA MJESTA ,GDJE CRNI NISU IMALI PRISTUPA.TOLIKO O DEMOKRATIJI NAJODVRATNIJE POLITIKE JEDNE RAZVIJENE ZEMLJE.RAZVOJ POSTIGNUT KRADJOM I PRISILOM.\nDAVID SVEDSKA. 23.06.2019 22:08\nALO skotu sta cekas vise u Beogradu idi tamo kod onih gadova Klintona koji samo znaju ubijati i otimati tudje dobro. Siguran sam da necete dugo vas kaubojski sistem pomalo propada siguran sam da i ti to sam znas. Zelim vam sve naj gore.\nNikola U. 23.06.2019 19:47\nDa se podsetim: Amerika je bomardovala Srbiju.


Ključne AktivnostiKey Activities - Narodna Banka Srbije - Sindikat\nNarodna Banka Srbije - Sindikat > Sossnbs > Ključne Aktivnosti\nSAMO ZA ČLANOVE NAŠE SINDIKALNE ORGANIZACIJE\nObezbeđen je, pod najpovoljnijim uslovima, ogrev za sve naše članove koji su iskazali potrebu za tim.\nObnovljena je saradnja s BOFOSOM, granskim sindikatom banaka i osiguravajućih društava.\nIzabrana sam u Republički odbor Samostalnog sindikata, čime nam je omogućena brža i lakša komunikacija s predstavnicima sindikata iz centralnih banaka Evrope, koji u svojoj borbi za prava radnika imaju svoj kontinuitet i kredibilitet.\nOmogućene su razne pogodnosti članovima: smanjenje školarine na Megatrend univerzitetu u iznosu od 40%, saradnja s više poliklinika i lečenje pod najpovoljnijim uslovima i drugi komercijalni poslovi.\nObilazak svih filijala, organizovanje izbora u njima i upoznavanje s problemima koleginica i kolega.\nS ponosom mogu da kažem da smo inicirali promenu Pravilnika o radu, člana 97. i pitanje jubilarnih nagrada. Po našem predlogu, svi zaposleni koji primaju jubilarnu nagradu – nagradu će dobiti po prosečnoj bruto plati Narodne banke Srbije. Ovaj predlog je podržan i od kraja 2013. godine će oživeti.\nOd kraja 2013. godine kontinuirano se vrši isplata solidarne pomoći i pomoći u slučaju bolesti.\nAktivno iznošenje sugestija u vezi s donošenjem novog Zakona o radu.\nPokrenuta je inicijativa za dodeljivanje jednokratne pomoći svim zaposlenima u Narodnoj banci Srbije, koju je, takođe, guverner usvojio.\nSvi članovi su dobili kalendare za 2014. godinu, kao i novčana sredstva na ime novogodišnjih paketića za decu do deset godina u vrednosti od 2.000 dinara.\nJednom rečju, Sindikat se pokazao na delu ispunjavanjem planiranih aktivnosti za 2013, godinu u kojoj smo osnovani. Naši ciljevi su daleko veći i, zapravo, za Samostalni sindikat Narodne banke Srbije ne postoji linija cilja.\nU 2014. godini takođe ćemo se voditi programom primarnih ciljeva. Pod tim programom mislim na one sindikalne aktivnosti koje su od vitalnog značaja za delovanje i rad sindikata i direktno utiču na članstvo našeg sindikata. Naime, od tih aktivnosti zavisiće sve odluke koje će se donositi i primenjivati kako na nivou Izvršnog i Nadzornog odbora, tako i na nivou sindikalnih odbora, grupa i sl.\nTu mislim na zaštitu prava radnika – zaposlenih Narodne banke Srbije, pripreme, pregovore i sprovođenje odluka u vezi s kolektivnim ugovorom, brigu o svakom pojedincu i osećaj pripadnosti, zaštitu najugroženijih, poboljšanje uslova rada u opštem i suštinskom smislu (uslovi za rad, radno vreme, sredstva zaštite, materijalni status radnika i dr.), zaštitu prava radnika invalida ili radnika s posebnim potrebama i dr.


Kalendar rokova i obaveza korisnika javnih sredstava za FEBRUAR 2015. godine\n7.2. Kalendar rokova i obaveza korisnika javnih sredstava za FEBRUAR 2015. godine\n5.2. Podnošenje molbe za pribavljanje saglasnosti za novo zapošljavanje kod korisnika javnih sredstava na Obrscu PRM za odlučivanje na sednici Komisije u mesecu februaru 2015. godine Član 6. Uredbe o postupku za pribavljanje saglasnosti za novo zapošljavanje i dodatno radno angažovanje kod korisnika javnih sredstava ("Službeni glasnik RS", br. 113/2013, 21/2014 i 142/2014)\n5.2. Generisanje mesečnog izveštaja o rokovima izmirenja obaveza javnih preduzeća prema privrednim subjektima za mesec januar 2015. godine Uputstvo o načinu dostavljanja obrasca mesečnih izveštaja o rokovima izmirenja obaveza javnih preduzeća i njihovih zavisnih društava kapitala\n5.2. Lokalni organ uprave nadležan za finansije podnosi izveštaj Upravi za trezor o investiranju novčanih sredstava sa konsolidovanog računa trezora lokalne vlasti na domaćem finansijskom tržištu novca za mesec januar 2015. godine na obrascima:\n5.2. Obaveza poslodavca da prilikom isplate zarada Poreskoj upravi dostavi izveštaj o izvršenju obaveze zapošljavanja osoba sa invaliditetom u skladu sa zakonom - Obrazac IOSI Član 12. Pravilnika o načinu praćenja izvršavanja obaveze zapošljavanja osoba sa invaliditetom i načinu dokazivanja izvršavanja te obaveze ("Službeni glasnik RS", br. 33/2010, 48/2010 (ispr.) i 113/2013)\n10.2. Javna preduzeća koja imaju prekoračenje roka izmirenja obaveza u komercijalnim transakcijama generisane mesečne izveštaje dostavljaju Ministarstvu finansija i privrede - Sektoru za javna preduzeća Uputstvo o načinu dostavljanja obrasca mesečnih izveštaja o rokovima izmirenja obaveza javnih preduzeća i njihovih zavisnih društava kapitala\n10.2. Javna preduzeća pisanim putem obaveštavaju Ministarstvo finansija i privrede - Sektor za javna preduzeća ukoliko nemaju prekoračenje rokova izmirenja obaveza u komercijalnim transakcijama Uputstvo o načinu dostavljanja obrasca mesečnih izveštaja o rokovima izmirenja obaveza javnih preduzeća i njihovih zavisnih društava kapitala\n10.2. Autonomna pokrajina, odnosno jedinica lokalne samouprave za mesec januar 2014. godine dostavlja Ministarstvu finansija preko organizacione jedinice Uprave za trezor Izveštaj o kretanju zarada i zapošljavanja u javnom preduzeću i zavisnim društvima na obrascima:\n10.2. Nadležni organ lokalne vlasti dužan je da dotavi ministarstvima nadležnim za način i kontrolu obračuna i isplate zarade u javnim preduzećima izveštaj o izvršenoj uplati sredstava (razlika) po umanjenoj zaradi / plata za mesec januar 2015. godine Član 8. stav 3. Zakona o privremenom uređivanju osnovice za obračun i isplatu plata, odnono zarade i drugih stalnih primanja kod korisnika javnih sredstava ("Službeni glasnik RS", broj 116/2014)\n15.2. Ministar daje instrukciju za predlaganje prioritetnih oblasti finansiranja za budžetske korisnike koje uključuje i srednjoročne prioritete javne investicije Član 31. Zakona o budžetskom sistemu ("Službeni glasnik RS", br. 54/2009, 73/2010, 101/2010, 101/2011, 93/2012, 62/2013, 63/2013 (ispr.), 108/2013 i 142/2014)\n28.2. Indirektini korisnici sredstava budžeta RS podnose godišnji finansijski izveštaj za 2014. godinu nadležnim direktnim korisnicima sredstava budžeta RS:\n- Pravosudni organ podnosi godišnji finansijski izveštaj za 2014. godinu Visokom savetu sudstva, odnosno Državnom veću tužilaca;\n- Korisnici RFZO-a godišnji finansijski izveštaj za 2014. godinu Republičkom fondu za zdravstveno osiguranje;\n- Indirektni korisnici budžeta lokalne vlasti podnose godišnji finansijski izveštaj za 2014. nadležnim direktnim korisnicima sredstava budžeta lokalne vlasti;\n- drugi korisnici javnih sredstava koji su uključeni u sistem konsolidovanog računa trezora osnovani od strane lokalne vlasti godišnji finansijski izveštaj za 2014. godinu podnose nadležnom organu lokalne vlasti Član 78. Zakona o budžetskom sistemu ("Službeni glasnik RS", br. 54/2009, 73/2010, 101/2010, 101/2011, 93/2012, 62/2013, 63/2013 (ispr.), 108/2013 i 142/2014)\n28.2. - Obaveza poslodavca da zaposlenom dostavi obračun zarade za mesec januar 2015. godine\n- Obaveza poslodavca da zaposlenom dostavi obračun za mesec januar 2015. i u slučaju ako nije izvršio isplatu zarade, odnosno naknadu zarade. Uz obračun poslodavac dostavlja zaposlenom i obaveštenje da isplata zarade, odnosno naknade zarade, nije izvršena i razloge zbog kojih nije izvršena isplata Član 121. Zakona o radu ("Službeni glasnik RS", br. 24/2005, 61/2005, 54/2009, 32/2013 i 75/2014)\n28.2. Obaveza poslodavca da obračuna i uplati doprinose za obavezno socijalno osiguranje koji nije izvršio isplatu zarade za januar 2015. godine Član 51. stav 3. Zakona odoprinosima za obavezno socijalno osiguranje ("Službeni glasnik RS", br. 84/2004, 62/2006, 5/2009, 52/2011, 101/2011, 47/2013 i 57/2014)


Kosovo dogovorilo sa Svetskom bankom kredit od 50 miliona eura\n“Projekat uključuje hitnu nabavku medicinske opreme i zaliha za zdravstveni sektor, jačanje kapaciteta za testiranje i rano otkrivanje COVID-19, unapređenje i proširenje kapaciteta Klinike za infektivne bolesti i mobilizaciju dodatnog zdravstvenog osoblja. Takođe, uključuje privremenu podršku za korisnike šeme socijalne pomoći i domaćinstva koja ispunjavaju uslove za podršku u okviru hitnog fiskalnog plana”, stoji u saopštenju.\nIz Banke dodaju da bi počelo sprovođenje projekta, Skupšina Kosova treba da ratifikuje sporazum sa Svetskom bankom sa dvotrećinskom većinom glasova svih poslanika, budući da se radi o međunarodnom sporazumu.\n“Očekujemo jaku podršku svih poslanika kako bi se ovo desilo što pre”, navodi se.\nDan ranije i Razvojna banka Saveta Evrope odobrila je kredit Kosovu od 35 miliona eura.\nMinistar finansija na dužnosti Besnik Bisljimi (Bislimi) u sredu je na sastanku Vlade izjavio da su pregovori o kreditima u visini od 300 miliona eura ili odobreni ili u fazi odobravanja.\n"Samo nam treba funkcionalizacija Skupštine kako bi isti prošli kroz usvajanje u Skupštini", dodao je on.\nBudući da Vlada Kosova funkcioniše kao vlada na dužnosti, upitno je da li ona može da Skupštini predlaže zakone, odnosno sporazume, na usvajanje.


Mlekari traže otkupnu cenu mleka jednaku uvoznoj | Glas javnosti\nPočetna > Društvo > Mlekari traže otkupnu cenu mleka jednaku uvoznoj\nBEOGRAD - Mleka u Srbiji nema dovoljno ali bi ga bilo više ukoliko bi otkupna cena bila jednaka ceni koja se plaća za mleko koje se već uvozi, ocenila je Centralna asocijacija proizvođača mleka Vojvodine.\nPredsednik skupštine Asocijacije Dejan Trajković je naveo da se proizvođačima u Srbiji prosečno plaća 23 dinara po litru, a da se mleko iz uvoza već plaća 42 evrocenta. Na konferenciji za novinare u Beogradu predstavnici tog udruženja rekli su da je proizvodnja mleka smanjena, ali da bi ga uz adekvatnu otkupnu cenu bilo 15-20 odsto više ne tržištu.\nPrema podacima Asocijacije, od početka godine do 1. oktobra mlekarska industrija i konditori u Srbiju su uvezli 1,9 miliona kilograma mleka u prahu u vrednosti 4,4 miliona evra, dok su mlekare uvezle više od 10 miliona kilograma svežeg mleka, što je plaćeno 4,3 miliona. Trajković je dodao da bi najava dodatnog uvoza mleka još više ugrozila proizvođače.\nPredsednica udruženja Sanja Bugarski prezicirala je da je trenutna proizvodna cena litra mleka 37,8 dinara, a da kalkulacije proizvođača pokazuju da samo učešće troškova ishrane životinja u toj ceni dostiže 13,7 duinara po litru. Prema njenim rečima, Asocijacija razmatra način na koji će protestovati ukoliko država bude dozvolila dodatni uvoz mleka, odnosno ukoliko ne budu dobili povećanje premije, ali nije želela da navede kakve mere će biti preduzete.\nOna je rekla da se razmatraju razne opcije, pout blokade puteva i mlekara, ali da još nije ništa odlučeno. Predstavnici Aocijacije, koja okuplja tri i po hiljade proizvođača mleka, kazali su da će o tome možda odlučivati na sledećem sastanku koji treba da bude održan za pet dana. Bugarski je rekla i da su se proizvođači umorili od protesta i takvog načina dokazivanja da su u pravu i da je "sramota da se problemi u državi rešavaju protestima i štrajkovima, a da niko ne reaguje".\nPredsednica Asocijacije istakla je da je jedan od glavnih problema u proizvodnji mleka nepostojanje nezavisne laboratorije za ispitivanje kvaliteta, jer bi to sprečilo mlekare da pri utvrđivanju kvaliteta mleka zakidaju. Proizvođači iz Asocijacije očekuju da se donese uredba o minimalnoj otkupnoj ceni mleka i da prerađivači, proizvođači i nadležna ministarstva usaglase tu cenu na nivou prosečne evropske koja je u avgustu bila 32 evrocenta po litru.


Pavel Fjodorov - Rus se prvi bori za tim Srbija na turniru Svetsko prvenstvo u boksu čiji je domaći Beograd\nZa Srbiju će se prvi boriti – Rus!\nPavel Fjodorov, ruski bokser koji brani boje Srbije, prvi će od naših reprezentativaca nastupiti na Svetskom prvenstvu otvorenom u nedelju u Beogradu.\nOd 24. oktobra do 6. novembra, više od 500 sportista iz preko 88 zemalja takmičiće se u 13 težinskih kategorija – što je najveći broj u istoriji takmičenja.Prve borbe startuju već 25. oktobra sa početkom od 18 časova, u dva ringa po 14 mečeva, ukupno 28 za prvi dan takmičenja.Prvi reprezentativac Srbije koji će izaći na veliku boks scenu beogradske Arene u okviru 21. Prvenstva sveta u boksu biće Pavel Fjodorov u poluvelter kategoriji (63,5 kg).Njegov meč je na programu 26. oktobra, a prvi protivnik našeg asa biće Nemac David Gevorgian.Ukoliko zabeleži pobedu, Pavela novi meč očekuje 30. oktobra sa Turčinom Keremom Ozmenom, četvrtfinalni meč na programu je 1. novembra, a meč za medalju sutradan 2. novembra.Fjodorovu su potrebne četiri pobede za obezbeđenu bronzu.U utorak 26. oktobra, nakon Fjodorova za prvu pobedu u dresu Srbije na SP 2021. boriće se i Almir Memić u srednjoj kategoriji (75kg) protiv Engleza Luisa Ričardsona.Ukoliko zabeleži pobedu sledi susret sa Nemcem Kevinom Šumanom 30. oktobra. Četiri pobede donose sigurnu, bronzanu medalju. Treći predstavnik Srbije drugog dana takmičenja na SP u Beogradu biće Sadam Magomedov koji će se takmičiti u teškoj kategoriji (92kg) protiv predstavnika Turske Emira Bujukdaga. Pobeda bi mu donela meč sa Brazilcem Tešeirom, dok bi ga meč za sigurnu medalju čekao 2. novembra.U sredu 27. oktobra boje Srbije u Areni braniće Omer Ametović u kategoriji minimum (48kg), Semiz Aličić u lakoj kategoriji (60kg), Džejlan Toskić u polusrednjoj kategoriji (71kg), Slobodan Jovanović u Kruzeru (86kg).Kapiten boks selekcije Srbije Vladan Babić u superteškoj (+92kg) prvi meč odradiće 28. oktobra, kada će na scenu izaći i naši reprezentativci Veljko Gligorić u pero kategoriji (57kg) I Vahid Abasov u velteru (67kg).Tamir Galanov u bantamu (54kg) prvi meč boksuje sa Uzbekistancom Zoirovim 29. oktobra, dok će Vladimir Mirončikov u poluteškoj kategoriji (80kg) koji je slobodan u prvom kolu, prvi meč boksovati 30. oktobra sa Turčinom Ajkutsunom.Od 25. oktobra do 2. novembra 2021. u Štark Areni u okviru Svetskog prvenstva u olimpijskom boksu za muškarce biće održane eliminacione borbe. Polufinala su zakazana za 4. novembar, dok su finalni mečevi rezervisani za 5. i 6. novembar.\n© Sputnik / Lola ĐorđevićRus Pavel Fjodorov, će braniti boje Srbije na Svetskom prvenstvu u olimpijskom boksu za muškarce u Beogradu\nOd 24. oktobra do 6. novembra, više od 500 sportista iz preko 88 zemalja takmičiće se u 13 težinskih kategorija – što je najveći broj u istoriji takmičenja.\nPrve borbe startuju već 25. oktobra sa početkom od 18 časova, u dva ringa po 14 mečeva, ukupno 28 za prvi dan takmičenja.\nPrvi reprezentativac Srbije koji će izaći na veliku boks scenu beogradske Arene u okviru 21. Prvenstva sveta u boksu biće Pavel Fjodorov u poluvelter kategoriji (63,5 kg).\n„Ruski Srbin“ najavljuje spektakl: „Da punog srca otpevam himnu Srbije!“\n21 Oktobar, 11:31\nNjegov meč je na programu 26. oktobra, a prvi protivnik našeg asa biće Nemac David Gevorgian.\nUkoliko zabeleži pobedu, Pavela novi meč očekuje 30. oktobra sa Turčinom Keremom Ozmenom, četvrtfinalni meč na programu je 1. novembra, a meč za medalju sutradan 2. novembra.\nFjodorovu su potrebne četiri pobede za obezbeđenu bronzu.\nU utorak 26. oktobra, nakon Fjodorova za prvu pobedu u dresu Srbije na SP 2021. boriće se i Almir Memić u srednjoj kategoriji (75kg) protiv Engleza Luisa Ričardsona.\nTreći predstavnik Srbije drugog dana takmičenja na SP u Beogradu biće Sadam Magomedov koji će se takmičiti u teškoj kategoriji (92kg) protiv predstavnika Turske Emira Bujukdaga.\nPobeda bi mu donela meč sa Brazilcem Tešeirom, dok bi ga meč za sigurnu medalju čekao 2. novembra.\nU sredu 27. oktobra boje Srbije u Areni braniće Omer Ametović u kategoriji minimum (48kg), Semiz Aličić u lakoj kategoriji (60kg), Džejlan Toskić u polusrednjoj kategoriji (71kg), Slobodan Jovanović u Kruzeru (86kg).\nKapiten boks selekcije Srbije Vladan Babić u superteškoj (+92kg) prvi meč odradiće 28. oktobra, kada će na scenu izaći i naši reprezentativci Veljko Gligorić u pero kategoriji (57kg) I Vahid Abasov u velteru (67kg).\nTamir Galanov u bantamu (54kg) prvi meč boksuje sa Uzbekistancom Zoirovim 29. oktobra, dok će Vladimir Mirončikov u poluteškoj kategoriji (80kg) koji je slobodan u prvom kolu, prvi meč boksovati 30. oktobra sa Turčinom Ajkutsunom.\nOd 25. oktobra do 2. novembra 2021. u Štark Areni u okviru Svetskog prvenstva u olimpijskom boksu za muškarce biće održane eliminacione borbe. Polufinala su zakazana za 4. novembar, dok su finalni mečevi rezervisani za 5. i 6. novembar.


Lice: Sarić Goran Archives - Detektor\nApelaciono vijeće Suda BiH pravosnažno je oslobodilo bivšeg komanadanta Specijalne brigade policije Gorana Sarića krivice za genocid počinjen u Srebrenici u julu 1995. godine, saznaje Balkanska istraživačka mreža Bosne i Hercegovine (BIRN BiH).\nTužilaštvo BiH zatražilo je da Apelaciono vijeće Državnog suda ukine presudu kojom je Goran Sarić oslobođen optužbe za genocid počinjen u Srebrenici.\nSud Bosne i Hercegovine je prvostepenom presudom oslobodio Gorana Sarića optužbe da je počinio genocid u Srebrenici.\nAnaliza – Goran Sarić: “Uraditi neki posao u Srebrenici”\nNakon više od četiri godine suđenja, Sud Bosne i Hercegovine će izreći presudu Goranu Sariću, optuženom da je, kao komandant Specijalne brigade policije i član komande štaba policijskih snaga Ministarstva unutrašnjih poslova Republike Srpske (MUP RS), u julu 1995. počinio genocid u Srebrenici.\nSarić: Presuda 16. februara\nSud Bosne i Hercegovine će 16. februara izreći prvostepenu presudu Goranu Sariću, optuženom za genocid počinjen na području Srebrenice u julu 1995.\nSarić: Pomaganje ubistava i zarobljavanja Srebreničana\nU nastavku iznošenja završne riječi na suđenju Goranu Sariću, Tužilaštvo BiH je govorilo o zarobljavanju i ubijanju muškaraca bošnjačke nacionalnosti u julu 1995. godine u Srebrenici.


D Inkubator - Startap ekosistem Srbije\nU analizi najvećih startapova Srbije, našao se i Smart Watering, učesnik Delta Biznis Inkubatora 2018.\nKada ljudi pomisle na Srbiju, startapi i tehnologija nisu među prvim temama koje im padnu na pamet. Najčešće se dešava jedan od sledeća dva scenarija. Prvo, neki ljudi (uglavnom van Evrope) ne znaju tačno gde se Srbija nalazi , a često je mešaju sa Sibirom ili Sirijom. Drugo, oni koji poznaju Srbiju i koji su ljubitelji sporta sigurno znaju da Srbija, uprkos maloj površini i broju stanovnika, ima neke od najboljih timova sveta u košarci, vaterpolu i odbojci. Kada su u pitanju sportske ličnosti, najpoznatiji sportista iz Srbije u poslednjih 15 godina je Novak Đoković, a poslednjih nekoliko godina NBA zvezda, Nikola Jokić, takođe je privukao veliku pažnju.\nNažalost, mnogi ljudi još uvek ne znaju da su neki od najvećih svetskih izumitelja bili Srbi; dovoljno je spomenuti Nikolu Teslu ili Mihajla Pupina. Srbija je uvek bila plodno tlo za inovacije. Prošle godine Srbija je prvi put uključena u istraživanje Startup Genoma, u kome se može pronaći informacija da postoji između 200 i 400 startapa, a vrednost ekosistema je gotovo 300 miliona evra.\nDa biste proširili znanje o istoriji preduzetništva Srbije, u ovom članku ćemo vas provesti kroz neke od najistaknutijih startapa, tehnoloških sektora (igrice, produktivnost, aplikacije na zahtev, tehnologija u poljoprivredi i blokčejn su samo neki od njih), kao i upoznati sa inovativnim i tehnološkim habovima u Srbiji. Predstavićemo vam i stavove nekih startapera iz ekosistema o dešavanjima na startap sceni.\nSlično kao i u Finskoj, gejming industrija je jedan od ključnih stubova startap tehnološkog pejzaža u Srbiji. Kada govorimo o onlajn video igrama, prva kompanija koju treba spomenuti je Nordeus. Osnovani su 2010. godine, a trenutno imaju 3 igre – Top Eleven, Heroic i Golden Boot. Sama igra je onlajn fudbalski menadžer, gde se više od 200 miliona igrača takmiče jedni protiv drugih. Top Eleven je danas najpopularnija sportska igra na svetu, a potpisali su i ugovor sa poznatim fudbalskim trenerom Žozeom Murinjom.\nPitali smo Branka Milutinovića, osnivača i generalnog direktora kompanije Nordeus, da li misli da je lakše ili teže praviti igre svetske klase u Srbiji: „Gejming je konkurentan bilo gde u svetu, ali zapravo mislim da imamo prednost ovde u Srbiji. Imamo neverovatne lokalne talente koji dolaze iz našeg sistema visokog obrazovanja i fantastične inženjere. Spojite to sa nižim troškovima osnivanja i vođenja preduzeća, dok se globalno takmičite bez fizičkih granica i ovde vidimo puno mogućnosti. “\nPored Nordeusa, postoji desetak drugih kompanija za igre, uključujući Mad Head Games (2011) i Peaksel (2012). Mad Head Games do sada je stvorio 48 naslova HOPA igara, ima 145 zaposlenih, a njihov studio je fokusiran na pravljenje AAA igara za najzahtevnije igrače.\nPeaksel je privatna startap kompanija koja danas ima preko 40 stalnozaposlenih i portfolio od preko 700 mobilnih aplikacija i igara (virtuelni kućni ljubimci, igre za širu publiku, kviz igre, igrice za bojenje, matematičke igre, umetničke aplikacije itd.).\nTakođe, vredi pomenuti Clockify. Uprkos tome što je pokrenut tek 2017. godine, brzo je stigao na mesto broj 1 u besplatnim aplikacijama za praćenje vremena. Više od 100.000 ljudi se svakog meseca prijavljuje za korišćenje njihove usluge. Uz Clockify možete lako upravljati različitim projektima, pratiti vreme korišćenja i uredno kreirati izveštaje za svoje klijente, a to su samo neke od funkcija ove aplikacije.\nAplikacije na zahtev\nFitPass je pokrenut 2015. godine i nudi različite prostore za sport i zabavu sa jednom članskom iskaznicom. Oni su jedina takva kompanija u Srbiji i trenutno sarađuju sa 650 mesta u 32 grada širom zemlje i nude izbor od 60 aktivnosti. Više od 1000 kompanija nudi Fitpass svojim zaposlenima. Tokom 2019. godine, francuska kompanija Groupe Up kupila je 20% udela u kompaniji za neotkrivenu sumu.\nSredime je osnovan krajem 2016. godine. Sredime je mesto za one ljude koji žele da pronađu i povoljno rezervišu različite kozmetičke usluge. Na platformi je preko 35 000 korisnika i 360 salona. Do marta 2020. njihov poslovni model zasnivao se isključivo na proviziji od rezervacije, ali od tada su počeli da primenjuju dve dodatne opcije: mesečnu upotrebu softvera ili jednu naknadu plus dodatne besplatne rezervacije. Ivana Zirojević, izvršna direktorka platforme Sredime, rekla je da se situacija nakon karantina polako vraća u normalu i da su svedoci 60% – 70% količine rezervacije u poređenju sa periodom pre vanrednog stanja.\nCarGo popularna je aplikacija za prevoz u Beogradu. Oni su osnovani 2015. godine i doživeli su najveći rast kada su taksisti održali proteste tokom 2019. Upoređujući sa sličnim platformama koje obično nemaju svoja vozila, investirali su u nekoliko stotina hibridnih vozila. Nude besplatan prevoz osobama sa invaliditetom u odgovarajućem minibusu za tu svrhu. Najavili su da će uskoro pokrenuti uslugu dostave koja se zove Butler, isto kao i druge kompanije koje se bave vožnjom.\nStartapi u oblasti tehnologije u poljoprivredi\nSrbija je (još uvek) najpre poljoprivredna zemlja. Nadamo se da će se jednog dana pretvoriti u zemlju koja je pre svega tehnološka ili neka mešavinu poljoprivredne i tehnološke. Iz tog razloga, u Srbiji postoji niz različitih inovativnih startapa u oblasti tehnologije u poljoprivredi.\nJedan od takvih startapa je Agremo, softver zasnovan na ,,cloud-u’’ koji koriste kompanije u poljoprivredi, ratari i svi drugi koji su zainteresovani za status i zdravlje biljaka. Ova platforma koristi veštačku inteligenciju, računarski vid i mašinsko učenje kako bi izvukla uvide iz vazdušnih slika u cilju poboljšanja poljoprivrednih procesa, a koristi je više od 3000 korisnika iz 50 zemalja.\nSmart Watering je startap u oblasti tehnologije u poljoprivredi koji omogućava poljoprivrednicima da daljinski kontrolišu različite parametre svojih zemljišta i biljaka. Pomoću aplikacije poljoprivrednici mogu uključiti / isključiti zalivanje, pratiti prosečnu dnevnu temperaturu, vlažnost polja, u koje zone se unosi voda, količinu zalivanja i odgovarajuću dozu hranljivih sastojaka. Kupci dobijaju sva obaveštenja na svoje telefone i, samim tim, mogu da reaguju na vreme ako se pojave neki problemi.\nBlokčejn, ,,rudarenje’’ kriptovaluta i zeleni startapi\nNajveći ICO-i u Srbiji su iz GameCredits (51,5 miliona evra) i OriginTrail (20,2 miliona evra). Takođe, različite kompanije pružaju usluge rudarenja kriptovalutajer je cena električne energije jedna od najnižih.\n„Srbija je evropsko središte za rudarenje kriptovaluta i povezane finansijske operacije. Dobra infrastruktura, jeftina struja i kvalifikovana radna snaga čine da mnogi investitori sa celog kontinenta prenesu svoje rudnike kriptovaluta u srpske kompanije. Nažalost, razvoj blokčejn scene u Srbiji snažno je pogođen posle kraha post-ICO industrije. Međutim, desetak ekipa preživelo je i uspelo, radeći na razvoju rešenja za strane klijente, kao prikriveni lideri u svojim oblastima“, rekao je Dušan Katilović, osnivač i generalni direktor Polatris Consuting-a, konusltantske kompanije specijalizovane za dozvoljena blokčejn rešenja.\nKad govorimo o električnoj energiji, vredi spomenuti kompanije koje pomažu u smanjenju emisije CO2. Beogradska kompanija E-PRIME pravi e-bicikle, e-tricikle i prikolice, dok Strawberry Energy proizvodi proizvode na solarni pogon poput pametnih klupa i Strawberry drveta koji se mogu videti čak i u Londonu.\nIstaknuti habovi i centri koji razvijaju srpsku tehnološku scenu\nMnogo je lakše postati preduzetnik u Srbiji i imati startap 2020. u odnosu na pre 10 godina. Zajednica je veoma saradljiva, postoje brojne besplatne i plaćene radionice, kursevi, događaji i podkasti. Akademske institucije otvorile su zasebna odeljenja za nauku o podacima i digitalni marketing koja ranije nisu bila dostupna. Učenici u osnovnim školama uče svoje prve korake u programiranju u programu Scratch, imaju priliku da pohađaju različite kurseve i nauče o programiranju robota i sličnim kul stvarima.\nRazvoj tehnološke scene u Srbiji je omogućen zahvaljujući različitim centrima i organizacijama.\nStartit je jedna takva organizacija sa ,,coworking’’ centrima u različitim gradovima u Srbiji koji podstiču preduzetništvo u manjim gradovima, a vode i sjajan blog. Oni redovno organizuju različite radionice i događaje. Već nekoliko godina organizuju akceleratorski program koji traje 3 meseca, pod nazivom Startit rast), koji podržava Google. Njihovi godišnji događaji uključuju “Znam da moramo” gde su izložene neke od njihovih najznačajnijih i aktivnosti srpske startap scene. Jedan od njihovih najnovijih projekata zove se Tesla Nation preko koga žele da promovišu srpske tehnološke kompanije širom sveta.\nICT Hub je centar za razvoj preduzetništva i inovacija. Svojim članovima nude prostor za ,,coworking’’, u okviru kojeg se takođe održavaju različita predavanja i radionice. Pored toga, kroz ICT Hub Venture ulažu u obećavajuće ideje, a takođe su aktivni u radu sa korporacijama i pomažu im u digitalnoj transformaciji.\nImpact Hub Beograd je deo globalne mreže Impact Hub koja se sastoji od više od 100 habova širom sveta i ima preko 16 000 članova, partnera, mentora i investitora. Pored zanimljivog ,,coworking’’ prostora u srcu Beograda i događaja, nude finansijsku podršku startapima koji žele da se suoče sa globalnim izazovima.\nIn centar je ,,coworking’’ prostor u Beogradu koji pored prostora za različite kompanije i filensere nudi radionice na različite teme kao što su veb programiranje, digitalni marketing, 3D modeliranje za decu i kurs za virtuelni asistent. Takođe imaju i tromesečni program pod nazivom StartIN koji drže poznati ljudi sa srpske tehnološke scene.\nNetokracija je još jedna kompanija koja je takođe dosta doprinela razvoju regionalne startap industrije. Pored vođenja bloga, oni organizuju i različite događaje poput OMG Commerce-a usmerenih na e-trgovinu i Ladies of New Business koji su namenjeni ženama koje rade na različitim digitalnim aktivnostima.\nNajveći tehnološki događaj za startap kompanije u Srbiji je Webiz. Od 2013. godine, prerasli su iz lokalnog događaja koji se fokusirao na internet preduzeća u veliki događaj u okviru koga setakođe održavaju predavanja i radionice u različitim gradovima širom Srbije.\nBudući da je Srbija među državama sa najvećim „odlivom mozgova“, postoje mnogi kvalifikovani Srbi u inostranstvu koji rade u nekim od najboljih svetskih kompanija. Grupa njih se okupila i osnovala Srpske preduzetnike, koji imaju za cilj da Srbiju stave na globalnu tehnološku mapu i da srpske preduzetnike uključe u važne zajednice i razgovore. Na primer, Srbija je tek nedavno uključena u App Store.\nNeke od najvećih domaćih tehnoloških kompanija osnovale su Inicijativu za digitalnu Srbiju. Ova neprofitna organizacija sprovodi različite aktivnosti na poboljšanju celokupnog tehnološkog pejzaža u Srbiji. Da bi to postigli, oni kombinuju snage više od 30 organizacija članica iz svih sektora, uključujući tehnologiju, bankarstvo i finansije, telekomunikacije, konsultantske usluge, pravne, obrazovne i istraživačke poslove, medije, farmaceutske kompanije i organizacije za podršku startapima.\nUz to, neke fondacije poput Petlje pomažu mladima da nauče svoje prve korake u programiranju, inače poznate kao “algoritamska pismenost”. To je važno kako bi se osiguralo da se mlađe generacije Srbije i u budućnosti mogu pridružiti novim tehnološkim startapima iz ostatka Evrope i sveta, kao i voditi troškove na domaćem frontu.\nPodrška vlade i lokalne uprave\nVlada Srbije je takođe primenjivala različite podsticaje za kompanije koje zapošljavaju državljane Srbije koji žive u inostranstvu i koji bi se zbog toga vratili u Srbiju. Ove kompanije plaćaju i do 70% manje poreza na svoje plate tokom prvih 5 godina. Od početka 2019. kompanije takođe imaju smanjenje poreza ako ulažu u istraživanje i razvoj u Srbiji ili smanjenje poreza za inovativni proizvod. Takođe je važno napomenuti da kompanije koje proizvode inovativne proizvode mogu imati porez na dohodak od 0%.\nOd 2020. godine došlo je do značajnog smanjenja poreza na plate i doprinose ako kompanije zapošljavaju ljude koji nisu imali ugovor o radu 2019. U prvoj godini dolazi do pada poreza od 70%, plus smanjenja od 100% na doprinose. Takođe postoje pogodnosti i za drugu i treću godinu u različitim procentima.\nDodatno, u cilju povećanja direktnih stranih investicija nude se različiti podsticaji. I međunarodne i domaće kompanije mogu konkurisati za različite donacije i kredite za razvoj svojih preduzeća. Pored toga, procedura izdavanja radnih dozvola za strance postala je jednostavnija u pogledu konverzije stranih akademskih diploma.\nKao što vidite, srpski startap iza sebe ima veliku snagu, a jedini način je ići nagore! Od svetske klase i svetski poznatih gejming startapa, do startapa u oblasti tehnologije u poljoprivredi podstaknutih dugom poljoprivrednom istorijom, startap scenu potpomaže čitav niz događaja, habova i državnih podsticaja.\n*teskt preuzet sa sajta: https://www.eu-startups.com/2020/05/serbias-startup-ecosystem-at-a-glance/


Kad se alarm uključi: Zavisnost od kofeina može da bude opasna po zdravlje - 04.12.2021, Sputnik Srbija\nKad se alarm uključi: Zavisnost od kofeina može da bude opasna po zdravlje\nZavisnost od kofeina je njegova prekomerna i štetna upotreba tokom određenog vremenskog perioda. 04.12.2021, Sputnik Srbija\nKofein je povezan sa mnogim pozitivnim, ali i neželjenim efektima. Istraživanja su povezala ovaj stimulans biljnog porekla sa poboljšanim raspoloženjem, olakšanjem od glavobolje... Ipak, neki ljudi doživljavaju probleme kao rezultat upotrebe kofeina ili imaju poteškoća da se nose bez kofeina.Kako kofein može negativno da utiče na zdravljeKofein ima različite efekte na telo koji su potencijalno štetni po zdravlje. Postojale su veze kofeina sa povećanim krvnim pritiskom i promenama srčanog ritma. Kofein takođe može da ugrozi zdravlje ometajući san ako se konzumira u roku od šest sati pre spavanja. Manjak sna otežava efikasno funkcionisanje tokom dana, piše Magazin novosti.Simptomi zavisnostiPošto je kofein stimulans, prevelika konzumacija može da izazove niz simptoma povezanih sa stimulacijom mozga i nervnog sistema:\nZavisnost od kofeina je njegova prekomerna i štetna upotreba tokom određenog vremenskog perioda.\nKofein je povezan sa mnogim pozitivnim, ali i neželjenim efektima. Istraživanja su povezala ovaj stimulans biljnog porekla sa poboljšanim raspoloženjem, olakšanjem od glavobolje... Ipak, neki ljudi doživljavaju probleme kao rezultat upotrebe kofeina ili imaju poteškoća da se nose bez kofeina.\nKako kofein može negativno da utiče na zdravlje\nKofein ima različite efekte na telo koji su potencijalno štetni po zdravlje. Postojale su veze kofeina sa povećanim krvnim pritiskom i promenama srčanog ritma.\nKofein takođe može da ugrozi zdravlje ometajući san ako se konzumira u roku od šest sati pre spavanja. Manjak sna otežava efikasno funkcionisanje tokom dana, piše Magazin novosti.\nPošto je kofein stimulans, prevelika konzumacija može da izazove niz simptoma povezanih sa stimulacijom mozga i nervnog sistema:\nabnormalnosti otkucaja srca


Đerlek: Građani BiH mogu da se vakcinišu u Srbiji bez prijave - Čivijaš radio\nin BIH, Vesti\nDržavni sekretar u Ministarstvu zdravlja Mirsad Đerlek izjavio je da nije potrebno da se zainteresovani građani Bosne i Hercegovine putem eUprave prijavljuju za vakcinaciju protiv koronavirusa u Srbiji, već da mogu direktno da dođu na bilo koji vakcinalni punkt.\n„Mogu da dođu na svaki vakcinalni punkt u Srbiji i primiće bilo koju od vakcina koja je dostupna“, kazao je Đerlek za TV Pink.\n„Realno je očekivati da ćemo do kraja juna imati 50 odsto vakcinisanih građana u Srbiji, a ako tome dodamo prokužene samozaražavanjem, mislim da i ako se pojavi četvrti talas, da on neće biti tolikog inteziteta“, ocenio je on.\nĐerlek je kazao da broj novozaraženih u Srbiji pada, ali da brine neravnomerni odziv za vakcinaciju.\n„Migracije, kretanje ljudi, može da dovede do nepredvidivih stvari i da se virus iz regiona prebaci u drugi“, istakao je on.\nNaveo je da je najmanje imunizovanih u Tutinu, Novom Pazaru, Lajkovcu i Mionici.